''Pokažite da niste ''jajare i babe''!'' - Kozarac.ba\nPremijer Republike Srspke Milorad Dodik smatra da su medijski napisi oko podizanja optužnice “špekulacije usmjerene protiv RS i njega lično”.\n“Vjerovatno ste pročitali da je to neidentifikovana i nepotvrđena informacija. Pravi se klima za to, ali meni već odavno nije važno šta pišu federalni mediji jer mi je jasno da oni prave klimu protiv RS i svega što je u RS”, kazao je Dodik novinarima u Banjaluci.\nPremijer RS je ocijenio da se radi i o “nekoj vrsti pritiska na Tužilaštvo BiH”, pozivajući Tužilaštvo da podigne optužnicu protiv njega ako za to ima elemenata.\n“Hajde dignite optužnicu majstori, da vidimo da li je to tako. Zašto se držite samo špekulacija, zašto nema istrage, zašto mi ne možemo da se branimo, već samo moramo da odgovaramo na situaciju”, kazao je Dodik.\nSarajevski “Dnevni avaz” objavio je u srijedu da bi Tužilaštvo BiH moglo krajem maja ili početkom juna da podigne optužnicu protiv Dodika i još 15 osoba iz tog entiteta.\nList navodi da bi optužnice trebalo da budu podignute na osnovu izvještaja Agencije za istrage i zastitu BiH (SIPA) o počinjenom krivičnom djelu, o navodnim finansijskim malverzacijama u iznosu od 145 miliona KM, prenosi “Beta”.\nPremijer Republike Srpske Milorad Dodik nazvao je špekulacijama navode u vezi sa optužnicom koja bi mogla biti podignuta protiv njega. Uputio je brojne optužbe i vulgarnosti na račun tužilaca u našoj zemlji, rekavši da se oni ne bave pravom, već su pod pritiskom stranaca., piše “FTV”.\nDodik je, komentarišući navode da bi protiv njega i još 15 osoba iz RS-a, Državno tužilaštvo uskoro moglo podići optužnicu, rekao da su to nepotvrđene informacije kojima se pravi klima za to i da mu odavno nije važno šta pišu federalni mediji koje je optužio da su umiješani u cijeli slučaj.\n“Jasno mi je da oni prave klimu protov RS-a i svega što je u njoj. To je i neka vrsta pritiska na samo Tužilaštvo“, kazao je Dodik te pozvao Tužilaštvo BiH da podigne optužnicu, ako za to ima dokaza.\nPonovio je da će se preispitati prijenos nadležnosti sa entiteta na nivo države kada je u pitanju rad Tužilaštva i Suda BiH, koji treba da se bave, kako kaže, kriminalom u organima BiH, a da poštuju nadležnost entitetskih pravosudnih organa.\nZa Visoko sudsko i tužilačko vijeće BiH je rekao da je “hibrid” koji je nametnut, a strani tužioci i sudije, koji vode neke istrage, “imaju diplomatski status, a nisu čak ni položili zakletvu za rad u organima BiH, a bave se tim pitanjima”.\nNaveo je i da nema BiH u EU sa stranim sudijama i tužiocima te OHR-om. Za tužioce je rekao da “su obične “babe””, koje se boje nekoliko medija iz FBiH i zato ne žele da završe proces oko njegovog slučaja.\nPozvao je tužioce da podignu optužnicu protiv njega, ako ima elemenata, pa da se vidi “kako će ko proći u ovoj zemlji”, a on neće, tvrdi, šutjeti kao Šarović, bez obzira na to da li će biti ili ne predsjednik Vlade RS-a.\nSve to je direktan udar na njegovu ličnost jer “od optužnice nema ništa, a neka tužioci pokažu da nisu “jajare i babe”, što im on javno kaže da jesu”. Optužio ih je i da su “obični poltroni, da nemaju veze sa pravom i da su instruisani nekim drugim motivima, a ne pravdom i pravičnošću”.


UPRAVA POLICIJE | Skupština Kantona Sarajevo\nZastupničko pitanje: Molim Vas da me obavjestite da li je tačno da se ukida policijska uprava u Reljevo?\nViše about Zastupničko pitanje: Molim Vas da me obavjestite da li je tačno da se ukida policijska uprava u Reljevo?\nPitanje Upravi policije Ministarstva unutrašnjih poslova Kantona Sarajevo koje glasi: Koliko je u 2020. i 2021. godini utrošeno sredstava na službena putovanja uposlenika i gdje su ta putovanja realizirana?\nViše about Pitanje Upravi policije Ministarstva unutrašnjih poslova Kantona Sarajevo koje glasi: Koliko je u 2020. i 2021. godini utrošeno sredstava na službena putovanja uposlenika i gdje su ta putovanja realizirana?\nPitanje Upravi policije Ministarstva unutrašnjih poslova Kantona Sarajevo koje glasi: Da li je istina da za kupovinu blindiranih vrata za oružarnicu jedinice za podršku sredstva skupljaju uposlenici Uprave policije odnosno policajci?\nViše about Pitanje Upravi policije Ministarstva unutrašnjih poslova Kantona Sarajevo koje glasi: Da li je istina da za kupovinu blindiranih vrata za oružarnicu jedinice za podršku sredstva skupljaju uposlenici Uprave policije odnosno policajci?\nViše about Zastupničko pitanje Ministarstvu unutrašnjih poslova Kantona Sarajevo i Upravi policije koje glasi: kada su posljednji put servisirana službena vozila koje koriste policijski službenici te kada sui stim promijenjene gume?\nViše about Zastupničko pitanje upućeno Upravi policije MUPa Kantona Sarajevo koje glasi: U kojoj je fazi provođenje konkursa za prijem novih policijskih službenika i kada će prijavljeni kandidati biti pozvani na testiranje ?\nViše about Zastupnička inicijativa prema Upravi policje Ministarstva unutrašnjih poslova Kantona Sarajevo da u okviru svojih mogućnosti institutom prekomande alocira više policijskih službenika na područje Općine Vogošća.\nZastupnička inicijativa upućena Ministarstvu unutrašnjih poslova, Općini Hadžići i Upravi policije KS.\nViše about Zastupnička inicijativa upućena Ministarstvu unutrašnjih poslova, Općini Hadžići i Upravi policije KS.\nViše about Inicijativa za intenzivniju kontrolu I regulaciju saobraćaja u mirovanju oko minibuske stanice na Baščaršiji, kao I se intenzivnije sankcioniše nepropisno parkiranje I zaustavljanje na pomenutoj lokaciji.\nZastupnička inicijativa prema Upravi policije – policijskom komesaru Nusretu Selimoviću za postavljanje fiksne policijske kućice/kontejner na lokalitetu Bjelašnice – BABIN DO.\nViše about Zastupnička inicijativa prema Upravi policije – policijskom komesaru Nusretu Selimoviću za postavljanje fiksne policijske kućice/kontejner na lokalitetu Bjelašnice – BABIN DO.\nViše about Zastupnička inicijativa “za povećanim prisustvom policijskih službenika u Starom Gradu i Centru usljed povećanja incidenata koje uzrokuju migranti”.


Konkurs novosadskog festivala Cinema City – CLUBBING.RS\nKonkurs novosadskog festivala Cinema City\nMarch 15, 2012 • No Comments •Film\nFestival Cinema City, koji se održava od 16. do 23. juna 2012. u Novom Sadu, u četvrtak 15. marta zvanično otvara konkurs za selekciju „Up to 10 000 bucks“.\nKonkurs će biti otvoren do 5. aprila, a svi koji žele da se prijave mogu to da učine putem formulara na sajtu festivala www.cinemacity.org/upto10000/.\nFestival Cinema City u okviru selekcije "Up to 10.000 bucks – Young Talent's Competition" tradicionalno će dodeliti novčanu nagradu za najbolji film, a ove godine zahvaljujući IPA prekograničnom programu saradnje Mađarska – Srbija sufinansiranom od strane EU, dodeliće se i dve dodatne nagrade – za najbolji mađarski film i nagrada za najbolji srpski film sa ciljem podsticanja kreativnog rada i saradnje mladih filmskih autora u pograničnoj oblasti.\nIdeja je pokazati da ne postoje materijalne, geografske niti granice bilo koje druge vrste u kreativnom procesu stvaranja filma.\nCinema City Fest, 16-23. Jun\nSelekcija „Up to 10 000 bucks – Young Talent's Competition“ predstavlja jednu od najatraktivnijih selekcija festivala Cinema City koja uz brojnu publiku, svake godine otkriva nove talente i pruža im šansu za afirmisanje u filmskoj umetnosti.\nAutori izabranih filmova iz celog sveta biće gosti festivala, i imaće priliku da se upoznaju i edukuju kroz učešće u brojnim radionicama kao i na master-klasovima eminentnih filmskih autora. Selektor programa je Nikola Ležajić, reditelj filma „Tilva Roš“, koji je na prošlogodišnjem Cinema City festivalu osvojio Grand Prix za najbolji domaći film.\nFilmovi koji se prijavljuju za konkurs potrebno je da nisu snimljeni pre 2010. godine, a sve vrste i žanrovi filmova – kratki, dokumentarni, animirani, igrani, su dobrodošli.\n„Up to 10 000 bucks“ selekcija predstavila je autore i filmove iz Srbije, Japana, Grčke, Izraela, Libana, Nemačke, Amerike, Novog Zelanda, Gruzije i mnogih drugih. Nagradu IBIS za najbolji film prošle godine osvojila je Irena Škorić za film „9. ožujak“ i time po tradiciji festivala postala član žirija za 2012.\nDetaljne informacije o konkursu mogu se pronaći na sajtu festivala www.cinemacity.org


NEDOVIĆ IDE U ARMANI Potpisuje dvogodišnji ugovor, evo koliko će zaraditi\nNaš košarkaš Nemanja Nedović karijeru će nastaviti u Armaniju i za dve godine će inkasirati 1,8 miliona evra, prenelo je portal "Eurohups".\nIza reprezentativca Srbije je izvanredna sezona u Unikahi, u kojoj je beležio blistave partije i to će naplatiti selidbom u Italiju. "Manekeni" će za njegov dolazak morati da plate obeštećenje klubu iz Malage, kao i godišnju platu Nedoviću od 900.000 evra.\nGeneralni menadžer Armanija Livio Proli potvrdio je interesovanje za odličnog beka, dok portal "Eurohups" navodi da je posao oko ovog transfera već zaključen.\nPodsetimo, Nedović će u Milanu igrati zajedno sa Vladimirom Micovim, koji ima značajnu ulogu u igri "manekena".\nON POMAŽE VUJOŠEVIĆU Ognjen Rebić za "Blic": Francuzi su ludi za Duletom\n“Dulemanija” se nastavlja! Nepobediva Valensija je ponovo pala, a Duško Vujošević je preko noći postao miljenik svih u Limožu. Zajedno sa iskusnim stručnjakom pravu francusku bajku živi i Ognjen Rebić.\nSERIJA TRAJE - 7/7 Jović: Najvažnije je da smo i dalje nepobedivi\nKošarkaška reprezentacija Srbije je ostvarila i sedmu pobedu, u isto toliko utakmica tokom priprema za Evrobasket, a Stefan Jović je istakao za Blicsport da je to najvažnije.


ROK TRAJANJA PIVA: Smeju li se piti piva nakon isteka roka trajanja - Beer Style\nIstraživali smo koja piva smeju da se piju nakon isteka roka\nZamislite scenario, nalazite se na kampovanju ili na vikendici, daleko od civilizacije i želite da popijete pivo, a pre otvaranja čepa shvatate da je vašem pivu istekao rok trajanja. Ostalo vam je samo još to jedno pivo i pitate se šta učiniti u ovakvoj situaciji – Da li ga baciti ili popiti?\nUkoliko ste se odlučili da popijete pivo moguća su dva pravca, sve u zavisnosti da li ste se opredelili za pasterizovano ili nepasterizovano pivo.\nNepasterizovana piva predstavljaju sinonim za industrijska piva. Svako industrijsko pivo je pasterizovano, da bi imalo stabilniji rok trajanja i bezbedniji karakter ukusa. Praktično ovakva piva mogu stajati dosta dugo, a da im ne bude ništa. Tehnolozi tvrde da su pasterizovana piva dobra za konzumaciju čak 6 meseci nakon isteka roka propisanog na ambalaži. Ništa loše vam se ne može desiti, osim užeglog ukusa piva koji se javlja zbog ustajalosti\nVeliki deo kraft piva je nepasterizovan. Svakako da su nepasterizovana piva ukusnija, ali i generalno bolja. Međutim, njihov rok trajanja je drastično kraći. Šta više, ako konzumirate nepasterizovano pivo, a čiji je rok trajanja istekao, moguće je da ćete „pokvarite“ stomak. Razlog ovom jesu bakterije, koje ostaju u pivu nakon kuvanja, a koje doprinose karakterističnom ukusu. Šta više naučno je dokazano da ove bakterije pozitivno utiču na naš želudac, ukoliko je pivo sveže.\nOvo praktično znači da pasterizovano pivo možete konzumirati nakon što mu je istekao rok trajanja, a jedini problem do kog može da dođe je loš ukus piva. Kada je reč o nepasterizovanim pivima, tu morate voditi računa o roku trajanja, jer posledice mogu da budu neprijatne po vaš želudac, ali i po vaše zdravlje.\nKuvanje kroz etape u pivari 3bir\nU organizaciji Kluba pivara Novi Sad, Beerokrate, Kraft lokator – gde na kraft pivo i Majstor za pivo u Futoškoj\nKako da otvotite pivnicu uz minimalna ulaganja\nSan o malom kafeu, pub-u ili restoranu sanjaju mnogi, najhrabriji se usude da krenu u ostvarenje tog sna, pitanje je


Premijerom serije „Koreni“, otvoren 42. Festival filmskog scenarija\nHome»Vesti»Premijerom serije „Koreni“, otvoren 42. Festival filmskog scenarija\nFestival filmskog scenarija (FFS) koji se preko četiri decenije održava u Vrnjačkoj Banji, otvoren je u ponedeljak uveče projekcijom dve epizode nove serije „Koreni“ scenariste Đorđa Milosavljevića, a u režiji Ivana Živkovića. Van konkurencije za nagrade biće prikazane i dve prve epizode serija „Senke nad Balkanom“, po scenariju Danice Pajović, Dragana Bjelogrlića, Vladimira Kecmanovića i Dejana Stojiljkovića, a u režiji Dragana Bjelogrlića.\nMarko Živić, Umetnički direktor FFS rekao je da se festival gradi i da će se u narednom period raditi na tome da ga posete i gosti iz regiona.\n– Očekujemo veću podršku ministarstva kulture, jer da bi ste nešto veće sagradili, morate da imate i podršku države. Mislim da je scenario baza, a da smo mi glumci rezultat toga. Sledeća godina je jedna od važnijih za ovaj festival – rekao je Živić.\nOn je rekao da je u planu i da se organizuje konkurs za scenarije, kako bi se udružili mladi scenaristi, kao što je to slučaj svuda u svetu.\n– Nismo uspeli ove godine iako smo probali, ali se nadam da ćemo sledeće imati takav konkurs. Publika u Srbiji mora da shvate ko su scenaristi, I uspećemo u tome – kazao je Umetnički direktor FFS.\nPuna Letnja pozornica u Vrnjačkoj Banji\nU glavnom takmičarskom programu Festivala koji će trajati do 17. avgusta, nalazi se 10 ostvarenja. U konkurenciji za nagrade su i „Grande Punto“ scenariste i reditelja Vanje Hovana, „O bubicama i herojima“ scenariste Nikole Pejakovića, Dimitrija Vojnova i Petra Pašića, u režiji Petra Pašića, „Horizonti“ scenariste i reditelja Svetislava Dragomirovića, „Meso“ scenariste Nikole Pejakovića i reditelja Saše Hajdukovića, „Nigde“ scenariste i reditelja Predraga Velinovića, „Izgrednici“ scenarista Đorđa Milosavljevića i Milana Konjevića i reditelja Dejana Zečevića, „Prokleti pas“ scenariste i reditelja Dragana Pešikana, „Banditi u potrazi za mamom“ Koste Ristića i „Patuljci sa naslovnih strana“ scenariste i reditelja Milorada Milinkovića.


Izvor: Vostok.rs, 19.Okt.2019, 20:43\nTokom posete premijera Dmitrija Medvedeva Beogradu, Rusija i Srbija potpisale su niz dokumenata kojima se obezbeđuje saradnja dveju zemalja na različitim poljima. Šef ruske vlade u subotu je stigao u Srbiju, gde je učestvovao u proslavi povodom 75. godišnjice oslobađanja Beograda od nacističkih osvajača. Izvozni kredit Rusija i Srbija složile su se da Beogradu obezbede izvozni kredit. Zamenik ministra finansija Rusije Jurij Zubarev i ministar finansija Srbije Siniša Mali razmenili mape puta u prisustvu Dmitrija Medvedeva i predsednika Srbije Aleksandra Vučića. Kako je novinarima prethodno rekao prvi savetnik ruskog premijera, Sergej Prihodko, tokom posete planirano je potpisivanje sporazuma o izvoznom zajmu u visini od 172,5 miliona evra. Modernizacija pruga Ruske železnice (RŽD) su se sa Srbijom dogovorile da sprovedu niz železničkih projekata u zemlji. Konkretno, radi se o zajedničkoj realizaciji projekta sveobuhvatne modernizacije pruge Beograd-Bar (granica sa Crnom Gorom). Takođe, RŽD je zaključio dodatni sporazum sa kompanijom "Železnička infrastruktura Srbije". Lokalizacija ruske proizvodnje u Srbiji Ministarstvo industrije i trgovine Rusije i Ministarstvo ekonomije Srbije potpisali su memorandum o razumevanju o lokalizaciji ruske proizvodnje u republici. Radi se o mogućnosti razmeštanja ruske proizvodnje u posebne ekonomske zone Srbije. Očekuje se da će potpisivanje memoranduma biti prvi korak za domaće ruske industrijske pogone u Srbiji. Potencijalni učesnici u ruskoj industrijskoj zoni mogu biti ruske kompanije kao što su BL grupa (oprema za osvetljenje), Armastek (kompozitni građevinski materijal), Ruske železnice, kao i ruski proizvođači automobilske opreme. Digitalna saradnja Ministarstvo industrije i trgovine Rusije i kabinet ministra nadležnog za inovacije i tehnološki razvoj u Vladi Srbije dogovorili su saradnju u razvoju inovacija i digitalne tehnologije u industriji. Kako se navodi u materijalima za posetu Medvedeva Srbiji, ovaj dokument će biti prvi korak ka ubrzanju bilateralne saradnje u oblasti inovacija i digitalne tehnologije. Sporazum o osnivanju Centra za nuklearnu nauku u Srbiji Generalni direktor "Rosatoma" Aleksej Lihačev i ministar vlade Srbije, odgovoran za inovacije i tehnološki razvoj, Nenad Popović potpisali su sporazum o osnivanju Centra za nuklearnu nauku, tehnologiju i inovacije (CNNTI) u republici uz učešće "Rosatoma".\nCentar će se zasnivati na savremenim tehnologijama koje postoje u području miroljubive upotrebe atomske energije. Tu će se posebno proizvoditi izotopi za medicinu, industriju i poljoprivredu. Pripremni rad na koordinaciji konfiguracije i određivanju lokacije budućeg centra već je započeo. Za nekoliko meseci, strane planiraju da potpišu opšti ugovor. Izgradnja centra mogla bi početi sledeće godine, rekao je Popović. Fitosanitarni sporazum Zamenik ministra poljoprivrede Rusije, Sergej Levin i ministar poljoprivrede, šumarstva i vodoprivrede Srbije Branislav Nedimović potpisali su međuvladin sporazum „o saradnji u oblasti karantene i zaštite bilja“. Dokument reguliše uslove i fitosanitarne zahteve za snabdevanje voćem i povrćem na tržište dve zemlje. Sporazum će, između ostalog, omogućiti da se poveća trgovinski promet, ubrza i pojednostavi postupak prelaska takve robe preko granice. Projekti u energetskom sektoru Na zajedničkoj konferenciji za štampu sa Vučićem, Medvedev je rekao da će Rusija i Srbija nastaviti da razvijaju energetske projekte, napominjući da je „u njih uložen značajan novac“. Premijer je rekao da u Srbiji posluju veoma velike kompanije koje značajnim delom obezbeđuju državni budžet. Takođe, prema njegovim rečima, postoje i manje kompanije, „ali zbog toga njihov doprinos celokupnom razvoju nije ništa manje vredan“. On je istakao da se to odnosi i na naftni i gasni sektor. "Svi čekamo pokretanje Turskog toka. Siguran sam da će ovaj projekat uspeti, ostalo je malo posla", dodao je Medvedev.\nNezavisne Novine: Vatromet i plotuni u čast obilježavanja oslobođenja Beograda


Вучић са патријархом: Надам се да нико неће заузимати Острог - Нови Стандард\nVučić sa patrijarhom: Nadam se da niko neće zauzimati Ostrog\n„Nadam se da to nije ničija ideja“, istakao je Vučić, odgovarajući na pitanje novinara da li vidi izlaz iz krize u Crnoj Gori\nZa nas je važno da se sačuva mir u Crnoj Gori i da dođe do smirivanja tenzija. Uveren sam da niko tamo ne misli da bi bilo dobro da neko dođe da zauzima Ostrog. Ovo je izjavio danas predsednik Srbije Aleksandar Vučić i poručio da je ključno jedinstvo Srba, gde god da žive.\n„Nadam se da to nije ničija ideja“, istakao je Vučić, odgovarajući na pitanje novinara da li vidi izlaz iz krize u Crnoj Gori, pošto je očigledno da su obe strane odlučne da istraju.\nVučić ističe da su ograničene stvari koje Srbija može da uradi povodom toga i da treba delovati pre svega rečima, znanjem, pravničkom i drugom strukom. Predsednik je rekao da treba da ukažemo svima u svetu o čemu se radi, Venecijanskoj komisiji, svim drugim komisijama, telima, forumima i organizacijama.\n„Sa druge strane, da pošaljemo jasnu poruku srpskom narodu da smo jedinstveni i da između nas Srba, bez obzira na granice, koje prihvatamo i koje postoje, nema razlika“, poručio je Vučić.\nKaže da nema nikakve razlike između Srbina koji živi u Beogradu, Banjaluci, Podgorici, Budvi ili nekom drugom gradu, i da svi Srbi osećaju ono što osećaju i Srbi u nekoj drugoj državi. Kako je rekao, važno je što je ključna poruka patrijarha danas jedinstvo srpskog naroda.\n„OD PATRIJARHA REČI RAZUMA I SMIRIVANjA“\nPredsednik Srbije Aleksandar Vučić izjavio je da je od patrijarha Irineja danas čuo reči razuma i smirivanja povodom situacije u Crnoj Gori, da će država pomoći i zajednički delovati u zaštiti interesa SPC i srpskog naroda, ali da su saglasni, obojica, da je neophodno puno jedinstvo srpskog naroda.\n„Verujem da će u narednom periodu, posle ovakvih reči patrijarha, koji je pozvao na smirivanje, ali i odlučnosti da se ne dozvoli otimanje srpskih svetinja, da će se svi privesti razumu i da ćemo moći na normalan način da gledamo u budućnost i da razmišljamo o ekonomskim rezultatima“, istakao je Vučić.\nOn je novinarima, posle sastanka sa patrijarhom Irinejem, na kojem je bilo reči o događajima u Crnoj Gori nakon usvajanja Zakona o slobodi veroispovesti, rekao da je delegacija države došla po savete, da čuje kakva su razmišljanja patrijarha.\n„Čuli smo reči razuma, reči smirivanja, reči koje znače podršku srpskom narodu. Ono na čemu je patrijarh insistirao i mi smo se saglasili je neophodnost punog jedinstva srpskog naroda i da zajednički razumemo sa kakvim se nacionalnim problemima suočavamo, istovremeno poštujući državne granice drugih zemalja“, rekao je Vučić.\nOn je naveo da jedinstvo srpskog naroda, na kojem je uvek radila srpska crkva, posebno patrijarh Irinej, jeste nešto na čemu će država nastaviti da radi, ulaganjem u kulturne institucije, udžbenike na srpskom jeziku, podršku očuvanju kulturne baštine svuda u regionu.\n„Što se države tiče, mi ćemo, u svakom slučaju, pomoći i zajednički delovati i po savetima njegove svetosti“, dodao je Vučić.\nOn je napomenuo da je veoma srećan zato što je predsednik zemlje u vreme kada je na čelu SPC patrijarh Irinej, za kojeg je rekao da je dubokomisleći, ogromnog srca za srpski narod i razume državu i njene potrebe.\n„Onoliko koliko država može da pomogne crkvi, mi ćemo uvek biti podrška, bez obzira da li ćemo se uvek, po svakom pitanju, saglasiti sa svakim arhiepiskopom“, podvukao je Vučić.\nPredsednik Vučić je dodao i da je lično veoma ponosan zato što je aktuelna vlast, od svih prethodnih, imala najveću ulogu u izgradnji Hrama Svetog Save. To su, kaže, stvari koje nisu samo verske, čak ne ni samo nešto što će pripadati kulturnoj baštini našeg naroda, već nešto što će služiti našem narodu u svakom smislu, pa čak i turističkom.\n„To će biti mesto okupljanja i simbolično za sve Srbe i pravoslavne vernike iz celog regiona. Ponosan sam na to što ćemo sledeće godine taj posao da završimo“, rekao je Vučić.\nDodao je da je patrijarh i ovog puta, kao i na ranijim sastancima, izrazio zabrinutost zbog niskog nataliteta i zahvalio poglavaru SPC što uvek ističe potrebu da imamo više dece i da ne gubimo generacije. Vučić je preneo da je patrijarha upoznao sa svim što je postignuto u ovoj godini i izrazio očekivanja da u 2020. rezultati budu još bolji.\n„Zaista sam zadovoljan teškim uloženim radom, dobrim rezultatima, a patrijarh je, kao i uvek, brižan za celinu srpskog naroda“, rekao je Vučić.\n„I ja sam obećao da će Srbija nastaviti, uz poštovanje integriteta BiH, da pruža podršku našem narodu zapadno od Drine, koja nikada nije bila veća nego ove godine“, rekao je Vučić.\n„SPREMAN SAM ZA SASTANAK NA NAJVIŠEM NIVOU SA CG“\nPredsednik Aleksandar Vučić rekao je danas da je uvek spreman za sastanak na državnom nivou sa predstavnicima Crne Gore i najavio skup lidera regiona u Karlovcima ili Subotici krajem januara, na kojem bi trebalo da bude i predsednik Crne Gore Milo Đukanović.\nVučić je novinarima, posle sastanka sa patrijarhom Irinejem, na pitanje da li je vreme za sastanak državnog vrha dve zemlje, rekao da je na to uvek spreman.\n„Mislim da postoji skup koji je zakazan u Karlovcima ili Subotici, krajem januara ili početkom februara, gde će biti mnogi lideri iz regiona. Mislim da je moguć dolazak i predsednika Đukanovića“, rekao je Vučić.\n„Ali, naše je da poštujemo državu Crnu Goru, da razumemo potrebe i zahteve srpskog naroda. Da se ne stidimo toga što pripadamo srpskom narodu, ne pada mi na pamet, nikoga nismo uvredili, učinili nažao. Ako u svemu lošem što se zbivalo našem narodu ima nešto dobro, to je što se pokazalo jedinstvo srpskog naroda“, rekao je Vučić.\nTo jedinstvo, rekao je, ne bi bilo moguće da nije „ovakvog srpskog patrijarha“ i da, kako kaže, Srbi nisu sazreli kao narod i shvatili da ne treba da se okupljaju zato što smo protiv nekog drugog, nego zato što smo za sebe.\n„Ne treba na negativističkom pristupu da gradimo svoje jedinstvo, već na tome kako ćemo decu da učimo srpski, da imamo iste bukvare, da čuvamo istu našu srpsku pravoslavnu crkvu, kao što to dozvoljavamo svima drugima, da baštine svoja verska osećanja ovde u Srbiji“, rekao je Vučić. To je snaga srpskog naroda koja je racionalna, odgovorna i ozbiljna, a nije rušilačka, dodao je predsednik.\n„Naravno da nismo o tome razgovarali“, rekao je Vučić i upitao novinara iz kog medija dolazi, navodeći da je važno da građani Srbije čuju tu informaciju.\nUpitan kako gleda na izjavu Vuka Jeremića da Srbija nije zauzela adekvatan stav po pitanju dešavanja u Crnoj Gori, Vučić je, uz napomenu da ne želi da se bavi stranačkim stvarima, rekao da bi bilo dovoljno da građani pogledaju šta je tadašnja vlast radila 2006. godine i da poslušaju „jedan Jeremićev razgovor“ kako bi razumeli kakav je njegov odnos prema Crnoj Gori i narodu u Crnoj Gori. Na Jeremićev razgovor sa saradnikom crnogorskog predsednika Roćenom podsetili su ovih dana i drugi funkcioneri SNS.\nSastanak patrijarha Irineja i predsednika Srbije Aleksandra Vučića održan je danas u zgradi Patrijaršije u Beogradu, nešto posle deset časova. Osim patrijarha i predsednika, sastanku su prisustvovali i episkop Stefan, ministar spoljnih poslova Ivica Dačić i sekretar predsednika Republike Nikola Selaković.\nVučić je ranije najavio da će tema razgovora biti formiranje određene komisije da se vidi kako pravnički da se izađe pred svetske i međunarodne organizacije u vezi sa crnogorskim Zakonom o slobodi veroispovesti.\n„Razgovaraćemo kako da pomognemo našoj crkvi. Ne razumem se u mitropolije i eparhije, za mene postoji samo SPC“, poručio je Vučić gostujući sinoć u emisiji RTS-a „Oko“. Kazao je da su Srbiji ruke prilično vezane i da čini koliko može.\nIzvor Tanjug/Beta/B92, 31. decembar 2019.\nPreporučujemoAleksandar VučićPatrijarh IrinejsastanakSPCSrbijaSrpska pravoslavna crkvaCrna Gora


Vulin: Našli smo najmanje dva mesta na kojima su „upucavane“ snajperske puške - Sputnjik Srbija\n14:37 01 Mart 2021\nVulin: Našli smo najmanje dva mesta na kojima su „upucavane“ snajperske puške\n09:56 07.02.2021 Preuzmite kraći link\nMinistar policije Aleksandar Vulin kaže za RTS da je u kriminalnoj grupi Veljka Belivuka bilo više lica koja su se obučavala i pripremala za upotrebu snajperske puške i da je policija pronašla najmanje dva mesta na kojima su puške "upucavane".\nMinistar policije Aleksandar Vulin kaže da pravosuđe radi svoj posao i da je veoma ažurno i hrabro.\n"Svim uhapšenima je određen pritvor do 30 dana, što govori o ozbiljnosti predmeta i slučaja koji smo izneli pred nadležne organe", ističe Vulin.\nNaglašava da se istraga nastavlja, a da od ponedeljka kreće i finansijska istraga.\n"Svi ovi ljudi će morati da objasne poreklo svoje imovine, da objasne kako su došli do određene pokretne i nepokretne imovine. Ako kriminalce hoćete ozbiljno da udarite, udarite ih po onome zboč čega postoje i rade - njihov jedini interes je novac i otimanje", objašnjava Vulin za RTS.\nKaže da se u ovom trenutku kriminalna grupa Veljka Belivuka tereti za tri ubistva, a da je moguće da će ih biti i više.\n"Mi smo uhapsili dvadesetak ljudi, ali istraga se širi. Oni su bili povezani sa brojnim drugim ljudima. Neko je za njih prodavao drogu, neko je za njih vršio druga krivična dela, neko je učestvovao sa njima. Istraga neće stati i ne mogu da garantujem da je ovo konačan broj ubistava za koji će biti terećeni", kaže Vulin.\nNavodi da je policija pretresla 30 različitih lokacija na teritoriji cele Srbije.\n"Pronašli smo oružje, pronašli smo drogu, pronašli smo brojne nedozvoljene predmete, pronašli smo sve što je kriminalcima služilo za izvršavanja teških krivičnih dela", kaže Vulin.\nNe idete sa snajperom u reket i iznudu\nMinistar Vulin ističe da nije bilo otpora prilikom hapšenja i da kriminalci nisu znali da će se akcija desiti kada se desila.\n"Bili su više nego zbunjeni. Oni su se pripremali za neko hapšenje, za neki sukob sa policijom, pripremali su se neki od njih i da napuste zemlju i unište dokaze. Jasno im je bilo kada je predsednik Vučić najavio početak rata protiv mafije da se to odnosi na njih, ali nisu mogli da znaju kada i gde će pasti ovaj udarac", naglašava Vulin.\nKaže da su kriminalci dugo smatrali da su jači od države, da znaju više, da uvek imaju neke moćne zaštitnike, ali da se sada pokazalo da nije tako i da je država mnogo jača.\nPovodom informacija da je Belivukov klan "upucavao" snajpere i pripremao ubistvo nekoga iz vrha države, ministar Vulin kaže da snajper ne služi za mafijaške obračune.\n"Ne idete sa snajperom u reket, ne idete u iznudu. Snajper se koristi za likvidaciju važnih meta, nekih kojima možda ne možete tako lako da priđete, a to su obično predstavnici države", zaključuje Vulin.\nIstiče da ne može pre kraja istrage da kaže za koga je sve bilo pripremano, ali da je bilo više lica koja su se obučavala i pripremala za upotrebu snajperske puške, a i onih koji su već imali ratnog iskustva.\n"Našli smo najmanje dva mesta na kojima su upucavane snajperske puške. Da li su bile pripremane za konkretan atentat, ja to ne znam, ali čistom logikom posmatrano - a za koga mogu da ih pripremaju i kakav problem bi ona rešila", pita se Vulin.\nKaže da bi kriminalci ubistvom predsednika Vučića izazvali duboku političku nestabilnost u zemlji.\n"To bi bio jedini način da zaustave borbu protiv mafije i organizovanog kriminala u našoj zemlji. Videćemo šta će istraga pokazati, ali elementarna logika govori ovako", ističe Vulin.\nNe može biti organizovanog kriminala bez veze sa državom\nMinistar Vulin kaže da ne može biti organizovanog kriminala, a da nema neke veze sa državom, policijom i pravosuđem.\n"Videćemo ko su bili ti ljudi. U ovoj grupi koju smo uhapsili ima aktivnih zatvorskih čuvara i bivših policajaca. Već vidite da ima onih koji su bili deo države i mogli da pomognu i učestvuju u radu kriminalne grupe", kaže Vulin.\nIstiče da su saslušani i svi čelnici Fudbalskog kluba "Partizan", ali u svojstvu građana.\n"Ovo nije nikakav obračun sa Partizanom. To je važno i veliko sportsko društvo koje zaslužuje svako poštovanje. Ovo je obračun sa onima koji su iskoristili tribinu za najmonstruoznija krivična dela", naglašava ministar Aleksandar Vulin.


Američki fudbal ridji - decembar 29, 2018\nGlavni trener Los Anđeles Remsa Šon Mekvej odlučio je da u poslednjem kolu odmori neke startere ne bili oni bili spremni za plej of. Remsi će u nedelju biti lišeni usluga svog najboljeg igrača Toda Grlija koji je u dosadašnjem...\nDalas Kaubojsi – Detroit Lajonsi – NAJAVA MEČA\nAmerički fudbal ridji - septembar 30, 2018\nOd 19:00 Dalas Kaubojsi će na svom AT&T stadionu u Arlingtonu dočekati Detroit Lajonse. Ovo je za nas meč koji se mora ispratiri, jer se očekuje jedan čvrst i fizički jak meč. Posle tri kola obe ekipe su na...\nWASHINGTON REDSKINS – SAN FRANCISCO 49ERS – NAJAVA MEČA\nAmerički fudbal ridji - oktobar 20, 2019\nFenomenalni San Francisco nakon brutalne partije protiv Ramsa dolaze u prestonicu na noge Washington Redskinsima. Kladionice favorizuju San Francisco sa hendikepom 9,5, i mi se moramo složiti sa tim, jer u ovom trenutku ova dva tima ne mogu da...\nAmerički fudbal ridji - oktobar 14, 2018\nAmerički fudbal ridji - decembar 22, 2018\nAmerički fudbal ridji - septembar 13, 2018\nAmerički fudbal ridji - novembar 4, 2018\nTampa Bay Buccaneers – Atlanta Falcons – NAJAVA MEČA\nTampa Bej Bakanersi će u poslednjem meču ove sezone na svom stadionu dočekati divizijskog rivala Atlantu Falkonse. Oba tima nemaju šanse za plasman u plej of tako da će ova utakmica biti opuštenog karaktera. Prvi plan za ovaj meč nam...\nLos Anđeles Čardžersi – San Francisko 49 – ersi – NAJAVA MEČA\nLos Anđeles Čardžersi će na svom Stabhab centru dočekati ranjeni San Francisko kome se povredio startni QB Džimi Garopolo koji neće igrati do kraja sezone. Obe ekipe su posle tri kola zabeležile po pobedu i dva poraza. Važnost ovog meča...\nNjujork Džajantsi i ovog vikenda će biti lišeni usluga svog najboljeg hvatača Odela Bekama Juniora. Radi se o povredi kvadricepsa zbog koje Odel Bekam nije igrao prethodne nedelje protiv Vašingtona, a zbog nje neće igrati ni ovog vikenda protiv...\nFenomenalne Patriote oduvale Džetse za maksimalnih 7-0\nAmerički fudbal ridji - oktobar 22, 2019\nEkipa Nju Ingland Patriota nastavlja sa sjajnim partijama ove sezone. Ekipa Bila Beličaka blista u svim linijama tima, a ove nedelje stradali su Njujork Džetsi, koji su na svom terenu poraženi sa ubedljivih 33:0. https://twitter.com/NFL/status/1186484503486832640 Još jednom je na delu viđena...\nU Baltimoru imaju poverenja u Džona Harboa\nČelnici Baltimor Rejvensa rešili su sve dileme oko toga da li će Džon Harbo u budućnosti ostati trener Baltimor Rejvensa. Naime, pre nekoliko nedelja kada je Baltimor bio u seriji od 3 poraza mnogi su sumnjali da li će...


Brisel: Održana premijera filma o sarajevskim psima lutalicama u Evropskom parlamentu\nN. K. 31.01.2018\nPremijera dokumentarca "Pasiji život - sarajevske lutalice", o problemu pasa lutalica u BiH, održana je sinoć u Evropskom parlamentu u Briselu. Premijeru je organizirao zastupnik u EU parlamentu Davor Škrlec, u saradnji sa Intergrupom za dobrobit i zaštitu životinja EU parlamenta i medunarodnom krovnom organizacijom "Eurogroup for animals".\nDokumentarac rediteljice Marije Slou (Maria Slough) prati nevjerovatne okolnosti u kojima je volonterka Milena Malešivić, svojim predanim radom, u posljednjih deset godina uspjela spasiti preko 1000 psećih života.\nNakon prikazivanja organizovana je panel-diskusija i predstavljanje Deklaracije EU za humano postupanje sa životinjama lutalicama te poziv zastupnicima u Evropskom parlamentu na potpisivanje peticije.\n- Potaknut mnogobrojnim apelima građana i volontera, odlučio sam reagirati na nezaobilazan problem kršenja prava životinja, u konkretnom slučaju pasa, u Bosni i Hercegovini. Primio sam uznemirujuće pozive lokalnih volontera o nehumanim uvjetima u kojima se nalaze psi u azilu Prača - rekao je zastupnik Škrlec.\nBosna i Hercegovina je 2009. godine usvojila Zakon o zaštiti i dobrobiti životinja i time ispunila jednu od obaveza iz Akcijskog plana za provedbu prioriteta iz dokumenta Evropsko partnerstvo s Bosnom i Hercegovinom. Unatoč relativno dobrom zakonskom okviru koji jasno propisuje uvjete za postojanje skloništa i higijenskih službi, oni uopće ne postoje, a oni koji i postoje nisu usklađeni sa standardima, te samim time predstavljaju povrede zakona.\n- Okrutno postupanje sa životinjama koje traje godinama suprotno je nacionalnom zakonodavstvu Bosne i Hercegovine, a kao potencijalna zemlja kandidatkinja za članstvo u Evropskoj uniji koja promovira visoke standarde u pogledu zaštite prava životinja, BiH bi morala ozbiljnije i dosljednije pristupiti rješavanju navedenog problema - dodaje Škrlec.\nBritanski glumac i aktivista za prava životinja Peter Egan ističe da ga je posjeta Prači uništila.\nMilena Malešević, glavna protagonsitica filma, smatra kako je i dalje najveći problem u Bosni i Hercegovini mentalitet sredine kada je u pitanju sterilizacija životinja i dodaje da se zakoni ne provode, te da je potrebna masovna edukacija.\n- Volonteri širom BiH se trebaju povezati i raditi zajedno da bi bili što učinkovitiji. Trenutno, nažalost, nisu organizirani te nemaju priliku educirati se i dijeliti znanja i iskustva kako bi pomogli jedni drugima - kazala je Malešević.\nPromocija razvoja smjernica o humanom upravljanju populacijom životinja lutalica i zagovaranje njihove primjene u EU i šire treba biti prioritet Evropskom parlamentu, zaključak je panel-rasprave.


Foto: air užice / RAS Srbija\nUžice, jedan gradova sa najnezdravijim vazduhom u Srbiji, prva je lokalna samouprava ugrožena aerozagađenjem koja je izašla sa konkretnim setom mera u cilju lakšeg disanja. Najavljeno je niz projekata koji će delom biti finansirani iz gradskog budžeta, a delom uz podršku države.\nUžičane saopštene mere u cilju smanjenja aerozagađenja\nJedna od njih podrazumeva rešavanje pitanje jednog od najvećih zagađivača u gradu – Centra za majku i dete. U ovoj zdravstvenoj ustanovi, kako je najavljeno, do kraja februara biće izvršena konverzija kotlanice sa mazuta na gas, a 80.000 evra za ovaj projekat obezbedili su Ministarstvo za zaštitu životne sredine i Ministarstvo finansija.\nNa sednici Skupštine grada 4. februara trebalo bi da bude usvojen prvi rebalans ovogodišnjeg budžeta kojim će sredstva za subvencionisanje energetske efikasnosti sa prvobitno predviđenih 20 miliona biti uvećana na 40 miliona dinara. Tim sredstvima finansiraće se ugradnja stolarije, termičke izolacije i nabavka kotlova na gas i pelet.\n-Za proteklih pet godina izdvojeno je oko 50 miliona dinara za mere energetske efikasnosti i time je subvencionisano ulaganje u preko 600 objekata. Ovogodišnjim budžetskim sredstvima biće omogućeni radovi na oko 400 objekata, - kazao je gradonačelnik Užica Tihomir Petković.\nKonkurs za subvencionisanje termo izolacije, zamene stolarije i nabavku kotlova biće raspisan sredinom februara. Do sada sprovedene mere u cilju boljeg kvaliteta vazduha pokazale su da je u Užicu, u poređenju sa prethodnim godinama, mnogo manje dana sa povećanjim zagađenjem, ali ovaj grad i dalje u vrhu lestvice najzagađenijih.\nNajskuplja investicija u čistiji vazduh biće izgradnja kotlarnice na gas u naselju Međaj. Onaće zameniti jedinu preostalu kotlarnicu Gradske toplane koja koristi mazut i čija konverzija na gas je nemoguća iz tehničkih razloga. Iz nje se greje četvrtina korisnika daljinskog grejanja u Užicu. Radovi bi trebalo da počnu ove godine a procenjena vrednost posla je pet miliona evra. Takođe, kroz poduhvat rekonstrukcije Zdravstvenog centra sa mazuta na gas i bio masu biće konvertovana kotlanica užičke bolnice.\nMinistarstvo za zaštitu životne sredine, kroz projekat „Udahnimo život prirodi“, podržaće Užice u pošumljavanju oko 10 hektara zemljišta na teritoriji grada. Prošle godine u užem gradskom jezgru pošumljen je zeleni pojas na površini od 5,2 hektara.\nUžice priprema projekat javno-privatnog partnerstva u oblasti javnog gradskog prevoza, a on između ostalog podrazumeva uvođenje autobuse koji koriste goriva visokih ekoloških standarda. Ovim će se jednim delom suzbiti negativan uticaj saobraćaja po kvalitet vazduha.


Srna , I. M. Jasnić\nStabilnost, mir, približavanje zemalja zapadnog Balkana EU i regionalni projekti koji se tiču saobraćajne i energetske infrastrukture, te saradnja u oblastima mladih i obrazovanja trajno su opredeljenje zemalja regiona, zajednička je poruka učesnika samita Zapadnog Balkana u Sarajevu.\nPremijeri na konferenciji za novinare posle samita u Sarajevu\nNa konferenciji za novinare nakon ovog sastanka, domaćin samita predsedavajući Saveta ministara BiH Denis Zvizdić rekao je da su danas definisani zajednički interesi i ciljevi zemalja regiona uoči sastanka u Trstu, a sve s ciljem jačanja evropske perspektive zemalja zapadnog Balkana.\n- Najčešći pojmovi danas su bili evropske integracije, ekonomska saradnja i infrastrukturno povezivanje regiona, uključujući pažnju na obrazovanje mladih, ali i očuvanje mira i stabinosti - naveo je Zvizdić.\nPrema njegovim rečima, danas je razgovarano i o bržem protoku robe, kapitala i ljudi, otklanjanju necarinskih barijera, osnivanju asocijacija tipa privrednih komora radi optimalizacije resursa i stvaranja zajedničkog tržišta od 20 miliona stanovnika.\n- Glavni problemi u regionu su, takođe, bili tema današnjeg sastanka i nismo ih "gurali pod tepih". Svi smo orjentisani za kreiranje ambijenta kvalitetne saradnje i međusobnog uvažavanja i razumevanja - rekao je Zvizdić, ali nije želeo da konkretnije govori o detaljima.\nOn je dodao da je danas usvojena i zajednička izjava svih učesnika.\nHan: Brisel spreman da pomogne\nKomesar EU za politiku susjedstva i pregovore o proširenju Johanes Han je naglasio da je Brisel spreman da snažno doprinese integraciji zapadnog Balkana u EU, kao i da je današnji sastanak potvrda napretka u regionu i evropskoj perspektivi zemalja regiona.\n- Saglasan sam sa izlaganjem Zvizdića jer je fokus bio na ekonomskom razvoju i napretku zemalja regiona - naveo je Han.\nPrema njegovim rečima, neki učesnici sastanka su govorili i o stvaranju zajedničkog tržišta, bržem protoku robe i ljudi, necarinskim barijerama i drugim pitanjima, što svakako treba pozdraviti.\n- Mi smo bili malo skeptični u početku, ali sada očekujemo oko 80.000 novih radnih mesta u regionu. Uveravam vas da je Brisel spreman da pruži snažan doprinos integraciji zapadnog Balkana u EU - naglasio je Han.\nOn je podsetio da je Evropski savet prošle sedmice potvrdio to opredeljenje.\nIako su bili najavljeni kao govornici na konferenciji za novinare, ministar spoljnih poslova Italije Anđelino Alfano, premijer Srbije Aleksandar Vučić, predsednik Vlade Makedonije Emil Dimitrijev, predsednik Vlade Crne Gore Duško Marković, premijer Albanije Edi Rama i predsednik Vlade Kosova Isa Mustafa nisu se obratili medijima.\nVučić: Svaki razgovor je blagotvoran\nPremijer Srbije Aleksandar Vučić rekao je da je svaki razgovor blagotvoran i delotvoran.\n- Za pohvalu je sve dok imamo mir i stabilnost - kratko je prokomentarisao Vučić nakon konferencije za novinare na kojoj su govorili komesar EU za evropsku politiku susjedstva i pregovore o proširenju Johanes Han i predsedavajući Savjeta ministara BiH Denis Zvizdić.\nZvizdić je bio domaćin samita zemalja zapadnog Balkana koji je danas održan u Sarajevu s ciljem približavanja zemalja regiona EU i razgovora o regionalnim projektima koji se odnose na saobraćajnu i energetsku infrastrukturu, te saradnju u oblastima mladih i obrazovanja.


KOŠARAC U "ALUMINI": Respektabilna kompanija sa godišnjim prometom od 300 miliona KM - Opcija\nKOŠARAC U “ALUMINI”: Respektabilna kompanija sa godišnjim prometom od 300 miliona KM\n24-06-2020 Biznis, Pocetna, Privreda\nMinistar spoljne trgovine i ekonomskih odnosa u Savjetu ministara Staša Košarac izjavio je danas da je zvornička “Alumina” respektabilna kompanija koja zapošljava 1.600 radnika i posluje sa oko 600 kompanija, što potvrđuje potrebu da resorno ministarstvo bude potpuno otvoreno za saradnju sa ovako važnom kompanijom iz Republike Srpske.\n“Treba istaći da je godišnji promet kompanije oko 300 miliona KM, što je približno 97 odsto izvoza, čime `Alumina` značajno utiče na obim spoljnotrgovinske razmjene BiH i u tom kontekstu zavređuje adekvatan tretman”, rekao je Košarac novinarima nakon razgovora sa menadžmentom ove kompanije.\nOn je naglasio da je spoljnotrgovinski promet koji obezbjeđuje “Alumina” za respekt i da ga treba poštovati.\n“Svi, prema svojim mogućnostima, sa aspekta pozitivnih propisa, treba da omogućimo razvoj ovakve kompanije i u tom kontekstu će biti kretanje Ministarstva spoljne trgovine i ekonomskih odnosa u saradnji sa `Aluminom` i svim drugim koje će uticati na povećanje obima spoljnotrgovinske razmjene kompanija BiH sa tržištima u okruženju”, istakao je Košarac.\nOn je izrazio žaljenje što u nekom ranijem periodu nije bilo razumijevanja iz Ministarstva spoljne trgovine i ekonomskih odnosa prema “Alumini”.\n“S obzirom da sam naslijedio takvu vrstu odnosa sa ovom kompanijom, procijenio sam da je veoma važno doći u `Aluminu` i razgovarati sa menadžmentom kako bi prevazišli eventualne probleme koji su bili uočeni u spoljnotrgovinskom prometu proizvoda `Alumine`”, rekao je Košarac.\nOn je ocijenio da je takav odnos prema ovoj kompaniji bio nedopustiv iz prostog razloga što je “Alumina” iz tradicionalnog proizvodnog asortimana u posljednjih nekoliko godina prešla u disperziju proizvodnog asortimana od oko 30 proizvodnih komponenti.\n“Smatram da nadležno ministarstvo, koje je zaduženo za spoljnotrgovinski promet, treba da bude partner, ne samo ovoj kompaniji, nego i sličnim kompanijama u Republici Srpskoj i Federaciji BiH”, rekao je Košarac.\nOn smatra da je uloga ministra i resornog ministarstva da ovakvim kompanijama u Republici Srpskoj i FBiH, u skladu sa zakonom, olakša uvoz komponente radi dalje obrade, odnosno izvoza proizvoda.\n“U tom kontekstu analizirali smo pozitivne zakonske propise na nivou BiH kada su u pitanju carinske stope i mislim da ćemo na osnovu analiza relevantnih činjenica i relevantnih institucija donijeti određena pozitivna rješenja kada je riječ o ovoj kompaniji”, rekao je Košarac.\nOn je naveo da ga raduje činjenica da u segmentu nadležnosti resornog ministarstva postoji redovan tempo u administrativnom djelovanju Ministarstva na osnovu zahtjeva kompanija, ocjenjujući da su u tom pogledu vrlo jasno i precizno definisani prioriteti.\n“Treba jasno reći da sam upoznat o visokom nivou socijalno-društvene odgovornosti `Alumine` i o tome da je u ovoj kompaniji zaposleno približno 1.600 radnika, što je četvrtina ukupno zaposlenih radnika u Zvorniku. To dovoljno govori o potrebi da ova kompanija ima posebnu pažnju i tretman”, poručio je Košarac.\nPredsjednik Upravnog odbora “Alumine” Mile Matić upoznao je Košarca da kompanija svoje proizvode uglavnom izvozi, što je veoma važno za spoljnotrgovinsko poslovanje.\nOn je rekao da je sa Košarcem razmatrao pitanje suspenzije carine na lužinu koja nije evropskog porijekla, a koju “Alumina” ima potrebe da povremeno uveze za funkcionisanje svog proizvodnog procesa.\n“Smatram da nema potrebe za carinjenje lužine, kada te proizvodnje nema u BiH”, istakao je Matić.\nMatić je rekao da je sa Košarcem razgovarano i o robi dvojne namjene, te dodao da očekuje podršku resornog ministarstva za pravilno i normalno rješavanje propisa kako bi kompanija nastavila izvoz.\nZELJKOVIĆ: Neodgovornost pojedinaca ugrožava kompletnu epidemiološku sliku\nDF: NKT u dubokom ofsajdu krivične odgovornosti\nBAKALAR: Izbori upitni ako ove sedmice ne bude usvojen budžet BiH\nRAJČEVIĆ: Neće biti smanjenja plata radnicima u oblasti visokog obrazovanja


SAP modul Finansija i računovodstva (FI - Financial accounting) služi da obuhvati sve poslovne transakcije preduzeća tako da se zadovolje potrebe eksternog izveštavanja. Svi zakonski obavezni izveštaji su već uključeni u sistem i omogućavaju izveštavanje na nivou više kompanije, više država ili više valuta. Potpuna integracija sa modulima prodaje i distribucije (SD) i upravljanja materijalima (MM) omogućava da se za svaki računovodstveni dokument može doći do originalnog dokumenta metodom "drill down".\nModul finansije i računovodstva sadrži sledeće pod-module:\nGlavna knjiga (FI-GL)\nUlazni računi (FI-AP)\nIzlazni računi (FI-AR)\nBankarsko računovodstvo (FI-BL)\nOsnovna sredstva (FI-AA)\nUpravljanje fondovima (FI-FM)\nUpravljanje putovanjima (FI-TV)\nSpecijalna glavna knjiga (FI-SL)\nBez obzira da li je u pitanju jedno pravo lice ili velika multinacionalna kompanija, FI modul omogućava automatizaciju svih zakonski potrebnih knjiženja i izveštaja. Glavni organizacioni nivoi u FI modulu su:\nŠifra kompanije - Predstavlja jedno pravno lice. U okviru jedne SAP ERP instalacije moguće je voditi više pravnih lica, odnosno sva pravna lica u okviru neke veće organizacije od kojih svako ima zaseban bilans stanja, bilans uspeha i ostale potrebne izveštaje.\nOblast upravljanja kreditima - Ukoliko se koristi upravljanje kreditima, oblast upravljanje kreditima se može koristiti da bi se kontrolisali krediti u okviru jednog ili više pravnih lica.\nKontni plan - FI module podržava korišćenje jednog ili više kontnih planova, omogućavajući da se evidentiraju računovodstvene transakcije i kreiraju izveštaji u više različitih zakonskih okruženja. Jedan kontni plan se može koristiti u više šifara kompanije ili svaka šifra kompanije može koristiti zaseban.\nPoslovni procesi u modulu finansija i računovodstva:\nFI modul je osmišljen tako da evidentira računovodstvene transakcije tako da zadovolje eksterno izveštavanje koje mora biti u skladu sa zakonskim regulativama. Modul takođe pokriva konsolidacije, knjigu ulaznih i izlaznih računa, vođenje osnovnih sredstava itd.\nOvo je samo kratak opis FI modula za one koji se prvi put sreću sa SAP ERP sistemom, za dodatne informacije možete nas kontaktirati. Naš tim će vrlo rado doći kod Vas i održati detaljnu prezentaciju svih modula koji Vas interesuju i odgovoriti na sva Vaša pitanja.


Prekretnice na putu ka održivosti\nPosvećenost održivosti dokumentovana je ne samo u priznanjima i nagradama, već i u velikom poverenju koje HiPP uživa od strane potrošača. Za HiPP to znači visoko priznanje i motivaciju za nove ciljeve.\nPrvo mesto na listi časopisa WirtschaftsWoche prema ugledu\nVeoma smo zahvalni za poverenje koje nam je ukazano. Glasanje potrošača takođe služi kao motivacija HiPP-u da nastavi da garantuje pouzdanost i visok kvalitet svojih organskih proizvoda. Već 2011. i 2012. godine, HiPP je izabran za najodrživiju kompaniju u Nemačkoj u reprezentativnom anketiranju potrošača za časopis WirtschaftsWoche.\nHiPP je još jednom, u ovom rangiranju prema ugledu u časopisu WirtschaftsWoche u 2013, od strane 103 preduzeća iz 17 sektora ubedljivo izabran kao najbolji. Drugo i treće mesto pripalo je proizvođaču kućnih aparata Miele i lancu apoteka dm. Poslednja tri mesta pripala su McDonald's-u i grupama H&M i KIK. Sveukupno, studija je pokazala da potrošači vrednuju posvećenost životnoj sredini i društvenim sektorima jednako kao i sam proizvod.\nNagrada nemačke Vlade za društveno odgovorno poslovanje\n24.04.2013.HiPP dobija prvu nagradu kao jedna od najodgovornijih kompanija u Nemačkoj.HiPP je osvojio nagradu za izuzetnu posvećenost u oblasti životne sredine i zajednice, menadžmenta kompanije, tržišta i radnog mesta i ponosan je na visoko priznanje za najodgovorniju kompaniju u Nemačkoj za svoju veličinu (u kategoriji 500 - 4.999 zaposlenih).\nDetaljne informacije o aktivnostima HiPP-a u oblasti društveno odgovornog poslovanja možete pronaći ovde.\nNemačka nagrada za održivost 2012. od strane nemačke Vlade\nHiPP je nagradu dobio kao jedna od tri najodrživije kompanije u Nemačkoj.\n7. decembra 2012. godine, u Dizeldorfu su objavljeni dobitnici Nagrade za održivost nemačke Vlade. Kandidati koji su pokazali ekonomski uspeh, društvenu odgovornost i ekološko rukovanje resursima dobili su nagrade. Samo kompanije koje su dokazale izuzetna dostignuća u oblasti upravljanja održivošću i koje podržavaju način razmišljanja u smeru održivog društva putem preduzetničkih akcija, mogle su da uđu završni krug.\nFAUN kategorija odgovornosti i održivosti\nFAUN kategorija odgovornosti i održivosti koju su dodelili izdavači Deutsche Standards EDITIONEN i Ernst & Young\nU saradnji sa izdavačima Deutsche Standards EDITIONEN, revizorska kompanija Ernst & Young je prvi put dodelila FAUN-a 2012. godine, posebnu nagradu za nemačke porodične kompanije. Ova nagrada se dodeljuje za izuzetan brend menadžment u tri kategorije: 1. Tradicija i solidnost, 2. Odgovornost i održivost, 3. Inovacija. Primenjuje se na sve sektore i uključuje oblasti potrošača, usluga i industrije. FAUN – akronim od nemačke reči koja znači „porodična firma“ – dizajnirao je Olaf Salie, generalni direktor Deutsche Standards EDITIONEN-a i dizajner Danijel Bergs. U obliku je drveta i simbolizuje korene, rast, obnovu i solidarnost – premas porodici i brendu. Štefan Hip je primio nagradu u kategoriji „Odgovornost i održivost”.\nBavarska nagrada za porodičnu firmu 2012.\nDIE FAMILIENUNTERNEHMER (ASU) i DIE JUNGEN UNTERNEHMER (BJU) su po prvi put u martu 2012. godine dodeljivali porodičnim firmama Bavarsku nagradu za porodičnu firmu u tri kategorije: „Održivost“, „Inovacija“ i „Društvena posvećenost“. Klaus Hip je osvojio drugo mesto u kategoriji „Održivost“ za Hipp GmbH & Co. Vertrieb KG.\nNemačka solarna nagrada\nEvropska asocijacija za obnovljivu energiju EUROSOLAR je 5. novembra 2011. dodelila Nemačku solarnu nagradu proizvođaču hrane za bebe HiPP iz Fafenhofena.\nZa HiPP, Solarna nagrada potvrđuje filozofiju kompanije koja se praktikuje već nekoliko decenija. „Ekološki prihvatljiva proizvodnja hrane za bebe“ provlači se kao zlatna nit kroz istoriju kompanije. HiPP nije samo pionir u organskoj poljoprivredi, već je i 1995. uveo upravljanje životnom sredinom prema sertifikatu EMAS, i bio je prvi proizvođač hrane u Evropi koji je to učinio. Doslednom i održivom implementacijom, kompanija kontinuirano štedi energiju i resurse i, u Nemačkoj, sada proizvodi CO2-neutralno – uprkos udvostručenju proizvodnje. Kako su klimatske promene blisko povezane sa istrebljenjem životinja i biljaka, HiPP je takođe aktivan u pružanju podrške očuvanju biodiverziteta.\nPriznanje za Bavarski pakt o životnoj sredini\nPriznanje za dugoročnu posvećenost kooperativnoj zaštiti životne sredine kroz Bavarski pakt o životnoj sredini\nHiPP je bila jedna od kompanija koja je potpisala Bavarski pakt o životnoj sredini u cilju „Zajedničke zaštite životne sredine“ kada je osnovan 23. oktobra 1995. godine. Ministar Soder je tokom ceremonije u Residenzkirche u Minhenu, zajedno sa drugim osnivačkim kompanijama, dodelio HiPP-u nagradu kao pionirskoj kompaniji. „Cilj Pakta o zaštiti životne sredine je da ojača i dalje razvija posvećenost bavarskih kompanija na polju zaštite životne sredine, na osnovu lične odgovornosti i dobrovoljnog delovanja. Članovi ovog Pakta o zaštiti životne sredine pružaju snažan primer u doprinosu Bavarskoj koja je održiv životni prostor koji štiti životnu sredinu“, kaže Soder. Tokom ceremonije, državni ministar je nagradio 120 kompanija iz gornje Bavarske koje su bile među prvim članovima ovog Pakta o životnoj sredini.\nMinhen –6. aprila, nemačka organizacija za pružanje pomoći “Human Plus e.V.” uručila je proizvođaču dečje hrane Klausu Hipu nagradu “Econosophen”.\nOvu nagradu svake godine dodeljuje međunarodna humanitarna organizacija pojedincima i preduzećima koja pokažu veliku društvenu odgovornost i izuzetna dostignuća. Human Plus e.V. je priznata organizacija za humanitarnu pomoć, čije su aktivnosti doprinele ublažavanju siromaštva i patnji u mnogim zemljama širom sveta od 1998. godine.\nSa podrškom Klausa Hipa siromašnoj deci na Haitiju i u Pakistanu, ovaj tradicionalni preduzetnik je pokazao da pomaganje ljudima za njega nije samo posao, već poziv. To je bio razlog zbog koga je organizacija za pomoć dodelila ovu nagradu.\nDirektor HiPP Mađarska, Csaba Bodi, dobio je 27.11.2010. nagradu Biokultura. U okviru Dana nauke, ova nagrada je dodeljena za promociju ekološke kulture.\nNagrada Steiger u kategoriji zaštite životne sredine\nDana 13. marta, nagrada Steiger za toleranciju i humanost je dodeljena u Bohumu.\nKlaus Hip je ovu nagradu dobio u kategoriji zaštite životne sredine jer je kao biznismen decenijama sprovodio politiku očuvanje prirode, kao i zaštite životne sredine.\nNemačka nagrada za održivost u kategoriji „Najbolja nabavka“\nOva nagrada je dodeljena HiPP-u za pažljivu i održivu nabavku sirovina. Dugo vremena, kompanija je sprovodila kontinuirano upravljanje održivošću na najvišem nivou u svom lancu vrednosti. Principi održivosti se poštuju u svim aspektima, od kupovine do proizvodnje, prodaje i administracije. HiPP se ističe u implementaciji ovih principa u sektoru nabavke. Na međunarodnom planu, HiPP je najveći prerađivač organskih sirovina.\nNagrada za zaštitu životne sredine „Zlatni cvet Rheydt-a”\nDobitnik nagrade te godine, Klaus Hip, već je bio pionir u proizvodnji hrane za bebe iz strogo organskog uzgoja pre 30 godina i tada je već „razmišljao o hrabrom koraku napred", rekao je gradonačelnik Norbert Bude, odajući priznanje počasnom gostu.\nKlaus Hip garantuje svojim imenom ne samo za organsku poljoprivredu, dodao je predsednik Upravnog odbora za ceremoniju dodele Zlatnog cveta, dr Gotfrid Arnold, u svom govoru. „Proteklih godina, on je smanjio emisiju CO2 u svojoj kompaniji za više od 90 odsto, a najveći deo energije dolazi iz obnovljivih izvora. Potrošnja vode se smanjila za oko 40 odsto po proizvedenoj toni. Zahvaljujući Klausu Hipu, društvo je postalo „više ekološko, humanije, pažljivije“, rekao je govornik.


Domaći fudbal - Strana 149\nFudbaleri Partizana savladali su Čukarički na svom terenu sa 2:0 i tako se plasirali u finale Kupa. Drugi finalista je Mladost iz Lučana, koja je savladala Mačvu sa 4:0.\nIstorija zove u Lučane: Mladost dočekuje Šapčane\nU prvom revanš meču polufinala Kupa Srbije fudbaleri Mladosti dočekaće Mačvu. Lučanci su u prvom duelu kao gosti slavili sa 2:1\nJoveljić o golu: Bez pritiska, bio sam siguran...\nMladi napadač Crvene zvezde Dejan Joveljić kaže da je presrećan zbog prvih golova u seniorskom fudbalu u pobedi nad subotičkim Spartakom (4:0).\nLalatović: A sad po Kup\nTrener Čukaričkog rekao je da njegovi igrači ne smeju da se opuste, posle pobede protiv Voždovca i da tek od nedelje smeju da razmišljaju o Kupu i revanšu polufinala protiv Partizana\nPovređen pred Mundijal: Bane Ivanović završio sezonu\nMozzart sport 30.04.2018\nBranislav Ivanović završio je sezonu zbog povrede zadnje lože. Srpski reprezentativac se povredio u derbiju protiv CSKA\nZvezda pobedila SVE - i postala šampion\nŠampionska trka u Srbiji je gotova - Crvena zvezda je na tri kola do kraja šampionata obezbedila 28. titulu prvaka države!\nZvezda u Kruševcu 'overava' titulu\n„Crveno-bele” fudbalere još samo jedna pobeda deli od šampionskog pehara. Danas prva „meč lopta” protiv Napretka\nIvanović: Igrač sam za Partizan\nNe kažem da je sad sve to kako bi trebalo, ali sigurno ću dokazati da mogu i da vredim, kaže Đorđe Ivanović\nPartizan – Radnički Niš 3:1 (2:1). Fudbaleri Partizana savladali su niški Radnički u Humskoj, posle još jedne pristojne partije – nakon trijumfa protiv Čukaričkog u nedelju. Golove za još uvek šampiona Srbije postigli su Đorđe Ivanović (dva) i Zor...\nJoš jedna pobeda i titula: Majstorije Radonjića i Adžića za trijumf Zvezde\nCrveno-beli posle lošeg prvog poluvremena u drugom odigrali znatno bolje i došli do bitna tri boda u borbi za trofej\nLalatović: Zvezda je skoro nepobediva\nN1 info 24.04.2018\nPred fudbalerima Čukaričkog je gostovanje Crvenoj zvezdi u sredu od 18 časova u utakmici trećeg kola plej-ofa.\nFudbaler Partizana Zoran Tošić, dvostruki strelac u prvenstvenoj pobedi protiv Čukaričkog (2:1), rekao je da je ubeđen da će crno-beli biti bolji od ekipe sa Banovog brda i u revanšu polufinala Kupa Srbije i plasirati se u četvrto uzastopno finale...\nSkupa tri boda crno-belih: Partizan se revanširao Čuki, ali i ostao bez Stojkovića\nFudbaleri Partizana pobedili su večeras na svom terenu Čukarički sa 2:1 u poslednjoj utakmici 32. kola Superlige Srbije\nSL: Zvezda sigurno korača ka tituli\nFudbaleri Crvene zvezde nastavili sigurno da koračaju ka tituli u Superligi, pošto su u 32. kolu savladali ekipu Radničkog u Nišu sa 3:1.\nNajvažnija vest za Partizan ove nedelje: Pobeda koju je malo ko očekivao\nKomisija za licenciranje Fudbalskog saveza Srbije održala je zasedanje i konstatovala da je Partizan ispunio sve neophodne uslove za takmičenje u kvalifikacijama za Ligu Evrope naredne sezone, saznaje Telegraf.rs.\nU susret polufinalu Kupa Srbije: Đukić preuzeo krivicu za poraz, Čukarički desetkovan na Partizan\nPrvi polufinalni meč Kupa Srbije je danas pred igračima Partizana (18.30, Arena 1), ali glavna tema na konferenciji pred duel na Banovom brdu bio je - derbi


Мањак градских „октана“\nKolika je moć glasača?\n(VIDEO) Ako postoji adekvatan srpsk...\nManjak gradskih „oktana“\nMeđu lokalnim vestima ovih dana bila je i ona o dodeli novca po konkursu NIS-a „Zajednici zajedno“, gde je Kikindi opredeljeno ukupno 17 miliona dinara.\nOdabir projekata koje NIS ove godine finansira veoma je simptomatičan. Sva udruženja i organizacije koje su želele da konkurišu za dobijanje novca za različite manifestacije i programske aktivnosti u startu su eliminisane, i to zbog „izmene koncepta“ konkursa, pa su sredstva u Kikindi, pored Narodnog pozorišta (po odluci komisije u kojoj, pored predstavnika NIS-a, ima i predstavnika lokalne samouprave) dobile samo pojedine mesne zajednice, kao i PU Dragoljub Udicki. Drugim rečima, to što treba lokalna vlast da investira u okviru svojih redovnih poslova i obaveza, sada se pokriva parama NIS-a. Inače, u ostalim gradovima i opštinama kojima NIS dodeljuje sredstva na konkursu, odabrani su i projekti različitih udruženja. Nameće se pitanje, da li su kikindska udruženja bila upoznata sa novim konceptom konkursa, koji nalaže da NIS neće finansirati manifestacije i programske aktivnosti i da li su uopšte konkurisali nekim drugim projektima.\nOd odobrenih projekata posebno se izdvojio onaj kojim je konkurisalo Narodno pozorište, i to, za izgradnju čuvenog foajea, koju je gradonačelnik Pavle Markov najavio pre godinu i po dana na konferenciji za medije u jeku predizborne kampanje. On je tada rekao da će za ovaj posao biti utrošeno nešto manje od 20 miliona dinara, koje je navodno pokrajina izdvojila. Kako vidimo iz rezultata aktuelnog NIS-ovog konkursa, Narodnom pozorištu sada je opredeljeno za isti posao 5 miliona dinara.\nŠta se u međuvremenu dogodilo, pa pokrajina ne finansira ovaj posao i zašto je pre godinu i po dana vrednost radova bila 20, a sada je svega 5 miliona dinara?\nTražimo da vlast prekine sa lažnim obećanjima i obmanjivanjem Kikinđana, te da vođenje grada prepusti stručnijim ljudima, čiji lični interes neće biti iznad interesa svih građana.\nVlastodršce bi valjalo podsećati da neće večno biti na rukovodećim pozicijama, kao i da već na nekim narednim izborima može pobediti neko ko će, uvidom u svu lokalnu dokumentaciju ući u trag sumnjivim radnjama, kako bi se sankcionisali oni koji nisu odgovorno radili svoj posao.\nGradski odbor „Dosta je bilo“ Kikinda\nVojvodina • Saobraćaj • Saopštenje\nKikinda je dobila železničku stanicu 27 godina pre Beograda\nPećinci koje „vode i brane“ ljudi sa strane\nJužna Srbija • Saopštenje • Turizam\nRadnici TSO nove žrtve u režiji partijskih zloupotreba\nPrvostepenom presudom usvojena tužba Radulovića protiv Mire Baste


Podnesite zahtjev za Addiko Blic gotovinski kredit putem interneta i ostvarite dupli benefit: kredit bez troškova obrade i poklon do 500 KM! - KORONA online\nPodnesite zahtjev za Addiko Blic gotovinski kredit putem interneta i ostvarite dupli benefit: kredit bez troškova obrade i poklon do 500 KM!\nU Addiko banci Banja Luka proizvode i usluge kreiramo prema želji naših klijenata, posebno cijeneći njihovo vrijeme i nagrađujući njihovo povjerenje.\n„Podnošenje zahtjeva za Addiko Blic gotovinski kredit putem interneta, uz svega par klikova i našu asistenciju, omogućava klijentima da, bez dolaska u Banku, apliciraju za kredit do 50.000 KM i rok otplate do 10 godina. Pored pogodnosti odobrenja kredita bez troškova obrade, svi oni koji u periodu od 19. do 23.04.2021. godine apliciraju za Addiko Blic gotovinski kredit putem web stranice addiko-rs.ba/asistirana-prodaja/ i kredit im bude odobren i plasiran, dobiće i dodatni benefit – poklon do 500 KM, odnosno 1% iznosa novih kreditnih sredstava, realizovanih u okviru ove posebne online ponude.\nAddiko gotovinski krediti odobravaju se sa fiksnom kamatnom stopom, a klijenti dodatno mogu birati datum dospijeća rate (1,10, 20. ili 25. dan u mjesecu), u zavisnosti od datuma prijema njihove plate. “, izjavila je Marija Panić, Marketing menadžer Addiko Bank Banja Luka.\nAddiko Bank Banja Luka u svojoj ponudi digitalnih usluga za stanovništvo, pored online aplikacije za kredit, nudi i mogućnost online apliciranja za Addiko pakete tekućih računa, Addiko mobilno (Addiko Mobile) i internet bankarstvo (Addiko EBank), kao i Addiko Chat Banking na Viberu. Naknade za plaćanje digitalnim uslugama duplo su povoljnije od naknada za plaćanja na šalteru Banke, a za sve korisnike Addiko mobilnog bankarstva u toku je nagradna igra sa atraktivnim nagradama.\nViše informacija o Addiko proizvodima i uslugama saznajte putem web stranice addiko-rs.ba


VESIĆ O MERAMA O BEOGRADU: Povećati kazne i broj službi koje kontrolišu nošenje maski\nprivreda i život ne smeju da stanu\n22.10.2020. 11:14h 22.10.2020. 11:15h\nZamenik gradonačelnika Beograda Goran Vesić je poručio da privreda i život ne smeju da stanu, te da se mora naći balans između zaštite javnog zdravlja i zaštite prava ljudi da rade i zarađuju, kako ne ostajali bez radnih mesta.\n- Beograd čini 40 odsto BDP Srbije i smatramo da svaka mera koja se bude donosila mora imati balans između zaštite javnog zdravlja i zaštite privrede. Ako privreda nastavi da radi, ljudi imaju plate, mogu da prehranjuju porodice, ima više para za budžet, pa i za lečenje - rekao je Vesić.\nKako je istakao, kada je u pitanju radno vreme, mere se poštuju.\n- Imali smo od jula kontrolu mera i do sada je naplaćeno 310 prekršajnih naloga - naveo je on i dodao da nošenje maski kontroliše samo sanitarna inspekcija Ministarstva zdravlja i po tome se Srbija razlikuje od nekih drugih zemalja gde to čine i druge službe.\nVesić je podvukao da većina ugostiteljskih objekata poštuje sve mere.\n- Molim da zbog jedan ili dva odsto objekata koji ne poštuju mere, organizuju žurke, ponašaju se protiv interesa društva, ne ispaštaju svi. Moramo da pojačamo kontrole, ako je potrebno izmenićemo zakonske propise, povećati kazne za odgovorna pravna lica. Vlasnici tržnih centra, na primer, moraju kontrolisati ko nosi maske, a ponašaju se kao da to nije njihova obaveza zato što znaju da su kazne male i da mogu da ih plate. Potrebno je povećati broj službi koje mogu da kontrolišu nošenje maski, ali ne pooštravati mere u tom smislu da se skraćuje radno vreme i da privreda ne može da radi – rekao je Vesić.\nOn je naglasio da 95, 96 odsto građana u autobusu nosi maske, te da se treba fokusirati na one koje ne poštuju mere i ugrožavaju zdravlje svih ostalih, a ne da svi drugi ispaštaju zbog njih.\nVesić je istakao da je prioritet da se zaštiti javno zdravlje, ali da mora da se sačuva i privreda.\nOn kaže da je prirodno da Beograd bude najveće žarište jer je i najveći grad u Srbiji, umajući u vidu broj ljudi koji živi u njemu, ali i oni koji dolaze iz cele zemlje i regiona.\n-Treba da radimo na tome da bude manje zaraženih, a to je moguće ako se poštuju sve propisane mere. To je nošenje maski u zatvorenom prostoru i distanca, jer nas jedino to štiti od zaraze dok ne dobijemo vakcinu ili lek – istakao je Vesić.\n- Moramo da naučimo da živimo sa virusom i da razumemo da je nemogućprestanak rada privrede. Ni jedna zemlja u Evropi bez obzira koliko pooštrenemere donosi ne razmišlja o tome da se zaustavi rad privrede – dodao je Vesić.\nZamenik gradonačelnika je rekao da ne zna kakve će mere predložiti epidemiolozi, ali će Beograd insistrati na tome da se omogući da se živi i radinormalno uz poštovanje svih mera i da se fokusiramo na one koji krše mere.\n4 STUDENTA POZITIVNA NA KORONU: U dobrom su stanju, većinom bez simptoma\nUŽIVO SVE O KORONI U SRBIJI: U Vranju 31 hospitalizovan, u Rasinskom okrugu 22 zaražena, više od pola iz Aleksandrovca\nGoran VesićmereBeogradkorona viruskoronavirus


On nikako nije jedini političar koji je odlučio da se posle odlaska sa funkcije i kraćeg perioda provedenog u privatnom biznisu, vrati na "državne jasle". Uglavnom su to bili angažmani u ulozi savetnika, odnosno konsultanata različitih državnih organa i institucija.\nIstraživali smo i došli do najmanje sedam imena funkcionera koji su krenula istim stopama kao i Krstić...\nLazar Krstić, bivši ministar finansija, postao je jedan od devet članova Saveta poslodavaca Ekonomskog fakulteta. “Srpski vunderkind sa Jejla”, kako su ga mediji nazvali, podneo je u julu 2014. ostavku na mesto ministra i vratio se u kompaniju “Mekinzi” posle manje od godinu dana na funkciji. Ostao je upamćen po tome što je u Srbiji tokom njegovog mandata uvedena čuvena zabrana zapošljavanja i smanjenje penzija i plata u javnom sektoru. Generalni direktor “Mekinzija” Dominik Barton objavio je da je firma u 2015. izabrala 227 novih partnera, među kojima je i Krstić, koji je tada bio u Ženevi. Krstić je u ovoj kompaniji radio i od 2008. do 2013, ali se vratio na višu poziciju. Direktori u ovoj kompaniji zarađuju od jedan do tri miliona dolara godišnje, dok principali (partnerski nivo na kojem je Krstić) uglavnom imaju barem pola miliona dolara.\nBivši potpredsednik Vlade Srbije i Vlade SRJ Miroljub Labus nakon povlačenja iz politike posvetio se privatnom biznisu, ali ga je u martu 2016. godine Svetska banka angažovala kao konsultanta. Naime, njegov zadatak bio je da napravi “rendgenski snimak”, odnosno uradi dubinsku analizu Ministarstva finansija i njegovih uprava. Teoretski je Labus bio zadužen da uradi takozvanu funkcionalnu analizu, a praktično je njegov zadatak bio da napravi izveštaj za Svetsku banku u kojem će precizno navesti podatke o zaposlenima u resorima tadašnjeg ministra Dušana Vujovića, njihovoj organizaciji i obavezama. Taj podatak potvrdio je i sam Labus, uz ogradu da nije ovlašćen da priča o detaljima. Miroljub Labus je kao konsultant u Svetskoj banci radio i 1997. godine.\nBivši premijer Srbije i ministar finansija Mirko Cvetković proveo je veći deo karijere kao konsultant. Osamdesetih godina 20. veka bio je savetnik u Svetskoj banci, UNDP-u, Ekonomskom institutu i kompaniji “CES Mekon”. Direktor Agencije za privatizaciju postao je 2003. godine, ali se nakon godinu dana vratio poslu konsultanta. U politiku se vratio na mesto ministra finansija u vladi Vojislava Koštunice, koga je ubrzo nasledio na mestu premijera. Od 2013. godine ponovo je deo konsultantskog tima Svetske banke, sa zadacima koji su ga često vodili u Belorusiju gde se bavio privatizacijom.\nMlađan Dinkić, bivši ministar u nekoliko saziva Vlade Srbije, postao je u julu 2018. novi savetnik predsednika Crne Gore Mila Đukanovića za ekonomska pitanja. Kako je tada potvrđeno “Blicu” u krugovima koji su upoznati sa Dinkićevim angažmanom, on je stupio na novu savetodavnu dužnost. Mlađanu Dinkiću ovo, inače, nije prvi put da obavlja konsultantsku funkciju za crnogorske vlasti. Naime, on je 2014. godine putem međunarodnog konkursa UN postao međunarodni konsultant Ministarstva ekonomije Crne Gore za podsticanje investicija i upravljanje industrijskim zonama. Tada je bio na platnom spisku UN. Bivši ministar finansija se iz politike povukao 2014. godine, a odmah ga je sačekalo prestižno mesto člana Upravnog odbora Zberbanke u Srbiji. Istovremeno, osnovao je i svoju prvu privatnu firmu “MD solution” sredinom te iste godine. U međuvremenu je postao vlasnik još jednog preduzeća - “MD2 digital”, koje se bavi trgovinom računarima i računarskim programima.\nMinistar ekonomije i finansija u periodu od 2001. do 2004. godine, a zatim od 2007. do 2011. godine i potpredsednik srpske vlade, od 2014. godine je zaposlen u menadžmentu investicione banke “Lazard” u Parizu. “Lazard” je trenutno konsultant Vlade Srbije za prodaju Komercijalne banke, a ova kompanija savetovala je srpsku državu i u vezi sa koncesijom Aerodroma "Nikola Tesla", koju je dobio francuski “Vinci Airports”, kao i “Telekom Srbije”" prilikom neuspešne privatizacije 2015. godine. Francuska konsultantska kuća, u kojoj je bivši ministar Božidar Đelić zadužen za finansijsko savetovanje, savetovala je u našem regionu i slovenački državni fond SOD prilikom prodaje Nove kreditne banke Maribor. “Lazard”" se ovim poslom bavi više od 30 godina i radio je u 43 države.\nBivši direktor Elektroprivrede Srbije (EPS) Aleksandar Obradović postavljen je u avgustu 2017. godine u Kabinetu premijera Makedonije Zorana Zaeva za spoljnog saradnika za ekonomska pitanja i saradnju sa zemljama u regionu, a nedavno je mu je savetnički ugovor produžen za još jednu godinu. Kako je ranije objavio portal MKD.mk, visina Obradovićeve mesečne nadoknade je 72.000 denara (oko 144.000 dinara). Obradović je prethodno dobio makedonsko državljanstvo Vladinom odlukom, u postupku koji se primenjuje za osobe koje su od posebnog ekonomskog, kulturnog, sportskog ili drugog nacionalnog interesa. Aleksandar Obradović je na mesto direktora EPS postavljen početkom oktobra 2014 , a smenjen je u martu 2016. Njemu je tada zameren način na koji je sprovodio plan reorganizacije EPS-a i što se nije pridržavao mera štednje predviđenih u državnim organima i institucijama.\nBivši ministar poljoprivrede Dragan Glamočić bio je od 2014. do 2017. godine u savetničkom timu tadašnjeg premijera Aleksandra Vučića. Prethodno je Glamočić septembra 2013. godine izabran za ministra poljoprivrede u reformisanoj Vladi. Ovu funkciju obavljao je do aprila 2014. godine kada je formirana nova Vlada na čelu sa Vučićem. Glamočić je doktor poljoprivrednih nauka, a od 2009. godine redovni profesor na Poljoprivrednom fakultetu u Novom Sadu. Bio je i predsednik Nadzornog odbora “Mitrosrema”, a od 2018. je predsednik UO Agro kampusa u Temerinu. Stručnjak je za stočarstvo, a uža naučna oblast mu je ishrana životinja.


Francuska: Odluka o zahtevu Srbije za izručenje Haradinaja 2. marta | Gde Investirati\nApelacioni sud u francuskom gradu Kolmaru saopštiće 2. marta odluku o zahevu Srbije za izručenje predsednika Alijanse za budućnost Kosova Ramuša Haradinaja, koji se danas usprotivio izručenju, tvrdeći da je zahtev Srbije političke prirode.\nHaradinaj je pred sudom rekao da nije počinio zločine već da je samo branio albanske civile.\nBivši kosovski premijer je rekao sudijama na ročištu da nije kriv i da je tokom rata branio civile.\nSa Haradinajom je raspravi prisustvovao i njegov advokat Arian Koci, koji očekuje da će zahtev Srbije biti odbačen, te da će Haradinaj uskoro moći da se vrati na Kosovo.\nU sudnici u kojoj je održana rasprava prisustuvovao je veliki broj pristalica Haradinaja među kojima je bilo onih koji nose majcu sa simobila “Velike Albanije”.\nOdluka francuskog istražnog odeljenja koje postupa u ovom slučaju može da bude saopštena i naknadno, potvrdila je danas Tanjugu portparolka suda Sandra di Rosa.\nOna je precizirala da istražno odeljenje suda može da iznese svoje mišljenje, ali da će odluka o zahtevu za izručenje najverovatnije biti doneta “sa odlaganjem od nekoliko sedmica”.\nNaime, Apelacioni sud u Kolmaru odlučuje o ispunjenosti uslova za izručenje koje predviđa Evropska konvencija o ekstradiciji, koja ne oročava donošenje odluke, dok se postupak odlučivanja tog suda se vodi u skladu sa procesnim zakonima Fransucke.\nUkoliko Apelacioni sud u Kolmaru da negativno mišljenje o zahtevu Srbije, izručenje Haradinaja neće biti moguće, napomenula je Di Rosa.\nPrevious Philip Morris dobitnik priznanja "Top Employer Serbia 2017" i "Top Employer Europe 2017"\nNext Konkursi za direktore javnih preduzeća biće objavljeni sutra\nTags Kosovo i MetohijaRamuš Haradinajratni zločin\nStigli prvi zahtevi novosadskih studenata\nStudenti Univerziteta u Novom Sadu koji protestuju u okviru serije protesta pod nazivom “Protesti protiv diktature” objavili su da su sinoć usaglasili predlog zahteva za koje su na fejsbuk stranici


Dan online - Ekonomija: Akcenat na bezbjednosti - 2020-11-07\nEkonomija ODRŽANA ONLAJN VIRTUELNA TURISTIČKA BERZA Akcenat na bezbjednosti\nNacionalna turistička organizacija (NTOCG) predstavila je turističku ponudu destinacije na onlajn B2B virtuelnoj turističkoj berzi namijenjenoj turoperatorima sa tržišta Austrije. Predstavnici NTOCG su na onlajn sastanku upoznali predstavnike austrijskih turoperatora i agente prodaje sa aktuelnim uslovima putovanja u Crnu Goru, shodno pandemiji Kovid-19.\n– Poseban akcenat stavljen je na bezbjednost, a turoperatori su imali priliku da se, pored zdravstvenih mjera i protokola koji se sprovode u našoj destinaciji, informišu o smještajnim kapacitetima koja imaju „Safe travel”oznaku – kazali su iz NTOCG.\nNavodi se, kako prenosi Mina biznis, da je turoperatorima predstavljena aktuelna turistička ponuda destinacije sa fokusom na aktivni odmor u prirodi i gastronomiju.\n– Onlajn B2B turističku berzu, namijenjenu uvezivanju austrijskih turoperatora sa turističkim destinacijama, organizovala je PR&marketing agencija AVIAREPS koja u Austriji predstavlja veliki broj aviokompanija, hotelskih partnera i nekoliko prvoklasnih turističkih destinacija – piše u saopštenju.


Mladi iz Evrope upoznaju se sa pripremama Pekinga za ZOI 2022 - Svet - Dnevni list Danas\nPočetna » Svet » Mladi iz Evrope upoznaju se sa pripremama Pekinga za ZOI 2022\nPredstavnici mladih iz 17 evropskih zemalja posetili su Peking u sklopu promocije Zimskih olimpijskih igara (ZOI) u Pekingu 2022, prenela je Kineska medijska grupa (CMG).\nLin Tijenson, predsednik Kineskog narodnog udruženja za prijateljstvo sa inostranstvom, na ceremoniji je rekao da je svrha napora priprema za ZOI promovisanje olimpijskog duha i davanja kineskog doprinosa svetskom sportu i miru.\nDogađaj se održava u nadi da svet duboko razume pripreme za ZOI u Pekingu i dostignuća kineske popularizacije sportova na ledu i snegu putem posete na terenu i razmene mladih evropskih prijatelja, kako bi više evropskih prijatelja saznalo o Zimskim olimpijskim igrama u Pekingu, rekao je Lin.\nU ovom događaju je učestvovalo više od 50 predstavnika mladih i stranih studenata u Kini iz 17 evropskih zemalja.\nOni će u tri dana posetiti sedištu organizacionog odbora ZOI u parku Šougang, okrugu Janćing u Pekingu i gradu Džangđijakou, gde će održati takmičenje ZOI.\nKinaZimske Olimpijske igre u PekinguPeking


Vulin: Razočarao sam se u sebe zbog nesposobnosti da služim vojsku - Nedeljnik\nVulin: Razočarao sam se u sebe zbog nesposobnosti da služim vojsku\n"Ja sam Srbin, a u Srba ko nije služio vojsku... znate i sami. I kada se suočite sa time bude teško", rekao je ministar odbrane.\nMinistar Odbrane Aleksandar Vulin ponovio je u intervjuu za magazin Odbrana da mu je veoma žao što svojevremeno nije služio vojsku zbog slabog vida i da se zbog toga žalio i na VMA, ali da nije bilo pomoći.\n"Za vreme NATO agresije 1999. godine dobrovoljno sam se prijavio u Vojsku Jugoslavije, zahtevajući da mi dodele ratni raspored, makar i kao običnom pešadincu, što mi je i bila želja i kada sam se prijavio u vojni odsek sa namerom da služim vojsku. Tada mi je rečeno da su im potrebni dobrovoljci protivavionci i inženjerci, a ne pešadija", rekao je Vulin.\nOn je dodao da pri prijavljivanju nije priznao da je nesposoban, već da je hteo da po svaku cenu bude "tamo gde je najteže", ali su ga vratili.\n"Ja sam se čak i žalio, išao na VMA, ali nije bilo pomoći, kao što je nema ni danas. U to vreme sam imao dioptriju nešto više od sedam, a danas je mnogo, mnogo veća i ako naši lekari ne smisle neku dobru oparaciju bojim se da će biti još teže", rekao je Vulin u prvom intervjuu za magazin Odbrana posle stupanja na dužnost.\nOsećaj nesposobnosti da ne može da služi vojsku opisao je kao razočaranje u sebe.\nPripadnicima vojske je poručio da treba da znaju da njihov ministar nije neko ko se sklonio vojne obaveze.


Uvoz automobila za lica sa invaliditetom - Savez za cerebralnu i dečiju paralizu Vojvodine - Suncokret\nVi ste ovde: Home Novosti Uvoz automobila za lica sa invaliditetom\nObjavljeno petak, 02 mart 2012 14:43\nPravo na oslobađanje od plaćanja carine imaju svi invalidi sa oštećenjem najmanje 70 odsto. Uz zahtev koji se podnosi filijali Fonda u mestu prebivališta, potrebno je priložiti i rešenje o stepenu telesnog oštećenja, a ako ga nema, podneti zahtev za utvrđivanje stepena telesnog oštećenja. Invalidi mogu da ostvare pravo na kupovinu novih i polovnih automobila, shodno članu 216 Zakona o izmenama i dopunama Zakona o porezu na dobit preduzeća.\nOsobe sa 70 odsto invaliditeta imaju pravo na oslobađanje od carine, a invalidi sa 100 odsto oštećenja oslobođeni su i carine i PDV. Molba za povraćaj poreza podnosi se Ministarstvu rada i socijalne politike (Nemanjina 22, Beograd), na propisanom obrascu koji se može preuzeti sa sajta Ministarstva. Lica sa 100 odsto telesnog oštećenja po jednom osnovu, osim zahteva za povraćaj prilažu i primerak potvrde na kojoj je carinarnica potvrdila da je PDV plaćen, zatim jedinstvenu carinsku deklaraciju overenu od nadležne carinarnice, fotokopiju lične karte i postojeću medicinsku dokumentaciju.\nVozilom uvezenim na ime invalida, bez njegovog prisustva, mogu da upravljaju samo članovi najuže porodice.odsto oštećenja oslobođeni su i carine i PDV. Molba za povraćaj poreza podnosi se Ministarstvu rada i socijalne politike (Nemanjina 22, Beograd), na propisanom obrascu koji se može preuzeti sa sajta Ministarstva. Lica sa 100 odsto telesnog oštećenja po jednom osnovu, osim zahteva za povraćaj prilažu i primerak potvrde na kojoj je carinarnica potvrdila da je PDV plaćen, zatim jedinstvenu carinsku deklaraciju overenu od nadležne carinarnice, fotokopiju lične karte i postojeću medicinsku dokumentaciju.\nZаto se pričа o nаmа sаmo kаdа gotovo sve držаve obeležаvаju čuveni dаn osobа sа invаliditetom? Oko trećeg decembrа kаo dа\nJKP „Parking servis” Novi Sad, po preporuci gradonačelnika Igora Pavličića, doneo je odluku da osobe sa inva liditetom mogu i ubuduće bes\nNa osnovu člana 7 Pravilnika o društvenom standardu korisnika penzija Republičkog fonda za penzijsko i invalidsko osiguranje („Službeni gla


Da li ovaj pevač ima najlepšu suprugu? – Poznati.info\nNemanja Staletović je jedan od najtraženijih klupskih pevača na našoj estradi, koji pravi lom gde god se pojavi. Iako bi najradije pobegao na odmor sa svojom prelepom suprugom, pevač je ovoga leta toliko tražen, da nema vremena da pobegne, makar i na pet dana.\nNemanja nema razloga da se žali ni poslovno, ali ni privatno, jer svi koji su imali priliku da vide kako njegova supruga Andjelija Vlahović izgleda samo nekoliko meseci posle porođaja, ostali su bez teksta. Kako je ona bivša manekenka, prijatelji joj kažu da je uspela da povrati svoju manekensku figuru.\nPored takve žene se verovatno i naporni nastupi lakše podnose, ali i pripreme za novu pesmu. U ovom slučaju fotografije koje su pred Vama, govore više od reči, pa pogledajte kako izgleda Nemanjina supruga.


Radio TV Stara Pazova - Promocija rok enciklopedije Vojvodine\nPromocija rok enciklopedije Vojvodine\nU sredu 05.03.2014. godine u holu Pozorišne sale u Staroj Pazovi od 18.00 održaće „Ilustrovane enciklopedija rok muzike u Vojvodini 1963-2013“ autora Bogomira Bogice Mijatovića. Kao i predhodnu „NS rokopediju“ i ovu knjigu objavila je izdavačka kuća Switch. U ovoj enciklopediji na više od 300 strana objedinjeni svi najvažniji rokenrol bendovi i autori u Vojvodini u proteklih 50 godina.„Ilustrovana enciklopedija rok muzike u Vojvodini 1963-2013“ je veliko putovanje kroz muziku, ljude, datume, sudbine, klubove, gitarijade, festivale, izdavače, koje osvetljava jedno doba sa manje znanim a dragocenim pričama.\nEnciklopedija je plod dugogodišnjeg istraživačkog rada autora, koji je svoje višedecenijsko iskustvo upotpunio svedočenjima brojnih autora koji su tokom poslednjih pola veka učestvovali u stvaranju i razvoju rok kulture u Vojvodini. U enciklopediji se nalaze i tri benda sa teritorije staropazovačke opštine. Enciklopedija će moći da se kupi po promotivnim cenama na promociji u Staroj Pazovi u holu Pozorišne sale u sredu 05.03.2014. sa početkom od 18 časova.


KKK Radnički u Starim Banovcima traži prvu pobedu u sezoni – Veliki Park\nKKK Radnički u Starim Banovcima traži prvu pobedu u sezoni\nNakon dva startna poraza u KLS , ekipa KKK Radnički iz Kragujevca, na gostovanju Dunavu iz Starih Banovaca mora da ide bez kalkulacija na pobedu.\nNa konferenciji za medije u najavi utakmice, trener Zoran Todorović i bek Vuk Karadžić kao najveći problem Radničkog naveli su neuigranost ekipe jer se sakupila tik pred početak prvenstva a neka od značajnih pojačanja bila su i bez prava nastupa u prva dva kola.Povrede su takodje sputale ekipu da pruži maksimum a dobar deo igrača nije prošao pripreme pa su evidentni problemi sa fizičkom spremom, što se najviše odražava na skok i igru u tranziciji.\nTrener Todorović je istakao da je Dunav vrlo kvalitetna ekipa, koja je već dve godine stabilan prvoligaš.\nKaradžić smatra da najveća opasnost preti od ofanzivnog skoka Ognjena Kužete, dok trener Todorović izdvaja centra Dunava Lazara Zorčića koga je samo povreda sprečila da prošle sezone bude najkorisniji igrač lige.\nPovratak Demčešena, koji je zbog povrede propustio meč sa Beovukom u prethodnom kolu, najveće je pojačanje Radnički u ovom meču ali je zato Lalović upitan za meč jer zbog povrede ne trenira punim intenzitetom.\nUtakmica se igra u subotu 28.oktobra od 20 časova u Starim Banovcima.\nCategories:\tKragujevac, Sport, Vesti\t/ No Responses / by Milan 28 октобра, 2017


U listu Dan osvanuo neobičan oglas\nPravo glasa na prodaju\nTrgovac iz Budve Nikola Marković dao je oglas u podgoričkom dnevnom listu Dan u kojem prodaje glasove svoje petočlane porodice za predstojeće lokalne izbore u toj opštini, 22. maja.\nU oglasu je navedeno: "Za lokalne izbore u Budvi prodajem pet glasova. Cena po dogovoru".\nMarković je agenciji Beta rekao da se na takav korak odlučio zbog pritisaka crnogorske vlasti na njegovu familiju uoči svakih izbora. Marković je ispričao da su u petak, 13. maja, u njegovu radnju došla dva mladića, od kojih ga je jedan zamolio da ne izađe na lokalne izbore. "Obećao mi je da ću, ako tako postupim, dobiti 100 evra", rekao je Marković.\n"Tada sam mu odgovorio da prenese onome ko ga je poslao kod mene sledeće: 'P... se na vrh njega i na njegovih 100 evra. Imam dve ruke kojima mogu da zaradim", kazao je Marković.\nPosle toga je odlučio da objavi oglas u listu Dan, koji ga je koštao 1,12 evra. Prema rečima Markovića, već u ponedeljak su došla dva finansijska policajca iz Podgorice sa nalogom da provere poslovanje njegove radnje.\n"Posle provere, rekli su da moraju da zatvore radnju jer treba da urade i detaljni popis, a da na ulazu treba da bude postavljen natpis da je radnja zatvorena po nalogu inspekcije", priča Marković.\nOni su Markoviću preneli da nisu doneli taj natpis, a on im je rekao da neće da zatvori radnju.\n"Rekao sam im da na mojoj radnji tokom dana mogu da stoje samo dve nalepnice - posmrtnica, ako mi je neko, ne daj Bože, umro, ili nalog inspekcije da se obavlja kontrola. Rekao sam im i da znam da su došli zato što sam objavio oglas", rekao je Marković.\nPrema njegovim rečima, one koji su se javljali povodom oglasa najviše je zanimalo "koliko to košta".\n"Ja sam, međutim, insistirao da se predstave i da dođu s ličnom kartom. Izaći ću na izbore, a prodaću glasove ako neko dođe s ličnom kartom da napravimo sporazum o prodaji", rekao je Marković.\nSvetlana Ražnatović, heroina savremene srpske kulture juče ipak otputovala u Sloveniju\nJuče u Kijevu počeo jubilarni Evrosonga 2005


ZALJUBLJENI SKRECU POGLED OD LEPIH OSOBA\nNaslov: ZALJUBLJENI SKRECU POGLED OD LEPIH OSOBA Pon Feb 16, 2009 12:10 am\nAko vam vaš voljeni ovog Dana zaljubljenih bude tvrdio da “ima oči samo za vas”, ova izjava mogla bi biti istinitija nego što mislite.\nIstraživanja pokazuju da ljudi u posvećenim i odanim vezama, koji razmišljaju o svom partneru, skreću pogled od atraktivnih članova suprotnog pola, bez svesti da to rade.\nPsiholog Džon Maner sa Univerziteta u Floridi i njegov kolega pokazivali su slike lica na monitoru po pola sekunde, prateći ih momentalno kvadratom ili krugom, koji su učesnici morali da identifikuju pritiskajući pravo dugme.\nRanija istraživanja, koja su koristila istu ovu metodu, su pokazala da je potrebno više vremena gledaocu da skrene svoju pažnju od privlačnog lica suprotnog pola.\nManer je, potom, uzeo subjekte koji su venčani ili već duže vreme žive zajedno u monogamnoj vezi. Polovina njih je dobila zadatak da piše o svojim osećanjima ljubavi prema partneru, a drugu polovinu da napišu neka srećne uspomene.\nOni koji su pisali o svojim ljubavima, okretali su glavu od atraktivnih članova suprotnog pola brže nego što su skretali pogled sa ljudi prosečnog izgleda. Subjekti koji su pisali o svojim srećnim trenucima, ostavljali su pogled na lepom licu jednako kao i uvek.\nOva nesvesna predispozicija je verovatno razvijena kako bi pomogla muškarcima i ženama da ostanu u monogamnim vezama, a sve u svrhu reproduktivnog poboljšanja.\nManer objašnjava: “Celokupno istraživanje je većim delom posmatrano kroz evolucionu prizmu. Predispozicije, koje smo ovim istraživanjem otkrili, su ugrađene u našu psihu kako bi poboljšale reproduktivni uspeh ljudi.”


Zvanično - Peto pojačanje stiglo u Barselonu! - Sportske.net\nZvanično - Peto pojačanje stiglo u Barselonu!\nKao što je i najavljivano Holanđanin je zadužio boje novog kluba nakon utakmica plej-of faze kvalifikacija za Ligu Šampiona.\nOvo su šeširi za LŠ!Barselona i Sporting - Na pragu još jedna pozajmicaGudjonsen ima novi klub!Halilović iskopirao Mesija na debiju za HSVSad je sve gotovo - Bravo sleteo u Mančester\nViše nema dileme, Barsa je dobila novog golmana a njegovo ime je Jasper Silesen.\nČuvar mreže Ajaks i reprezenatacije Holandije je već neko vreme najavljivan kao zamena za Klaudija Brava, a danas je obavio lekarske preglede i parafirao petogodišnji ugovor.\nBarsa je izašla u susret "Kopljanicima" i dozvolila 27-godišnjem čuvaru mreže da brani na revanš meču plej-of faze kvalifikacija za Ligu Šampiona koji je Ajaks igrao u Rusiji protiv Rostova, ali ni to nije pomogli timu iz Amsterdama kako su poraženi, te će morati da se zadovolje Ligom Evrope.\nNo to neće morati da uradi i Silesen, kako je postao golman ekipe koja je među kandidatima za osvajajnje najeltinijeg takmičenja u Evropi.\nSilesen će se za mesto među stativama boriti sa Mark Andre Ter Štegenom, a ne bi čudilo da ga na golu katalonske ekipe vidimo već za vikend u meču drugog kola Primere između "Blaugrane" i Atletik Bilbaa, kako se Nemac tek nedavno opravio od povrede.


Vozačka dozvola - Blic Online\nPrijavio da je izgubio vozačku: Bilećanin pokušao izvaditi novu dozvolu, nakon što mu je STARA ODUZETA\nBilećanin inicijala A.N. pokušao je da dobije novu vozačku dozvolu, nakon što je staru prijavio kao izgubljenu, a ne oduzetu.\n"TARA SIMOV VOZI BEZ VOZAČKE DOZVOLE - I JOŠ SE HVALI SA TIM" Bivša zadrugarka zabezeknula javnost, pljušte osude i niko ne može da veruje\nDiskvalifikovana učesnica rijaliti programa "Zadruga" Tara Simov, ne prestaje da šokira javnost.\nЈelena je žena sa vozačkom dozvolom za sve što je na točkovima: Vozi motor, automobil, kamion, šleper, uskoro i autobus i ima samo jedan cilj\nJelena Davidović Mehmedagić (26) iz Prijedora uspela je da pobije sve stereotipe o tome da su muškarci bolji vozači od žena i ne samo da većinu motornih vozila ima štikliranu u svojoj dozvoli, već se kao profesionalni vozač okušala i u inostranstvu.\nDržavljanka Srbije u BiH htela sa falsifikovanom vozačkom dozvolom Švajcarske\nSlužbenici Jedinice granične policije Bijeljina danas su prilikom ulaska u BiH na graničnom prelazu Rača otkrili falsifikovanu vozačku dozvolu Švajcarske koju je na uvid dala državljanka Srbije T.M. (28), saopšteno je iz Granične policije BiH.\nPolicija je tokom rutinske kontrole u Banjaluci zaustavila teretno vozilo “pežo” koje je bilo bez registarskih oznaka.\n"JA SAM SRBIN... U STVARI HRVAT" Drogirani i pijani mladić zaustavljen u Beču, policajcima dao falsifikovane dozvole dve države, ODMAH GA UHAPSILI\nSrpski državljanin (30) uhapšen je u Beču pošto je vozio pod dejstvom alkohola i narkotika. On je bečkoj saobraćajnoj policiji najpre kazao da je Srbin, zatim Hrvat i pokazao im falsifikovane vozačke dozvole obe države, nakon čega je priveden.\nSlikala se za vozačku dozvolu, a kada joj je ona stigla na kućnu adresu nije mogla da veruje šta je na slici\nFotografije na ličnim dokumentima obično ispadnu drugačije nego što smo se nadali, pa nekada deluje kao da nismo mi na njima. Jedna mlada žena nije mogla ni da pretpostavi šta će joj se dogoditi, kada je otišla da se slika za vozačku dozvolu.\nNekada jako popularna, a danas skoro zaboravljena praksa oglašavanja privatnih poslova građana u štampanim medijima, ali i na radiju svakako su čestitke, želje i pozdravi. Nije bilo ništa neobično da na stranicama dnevnih novina poželimo nekome srećan odlazak u vojsku ili čestitamo rođenje deteta.\nLAZIĆ U KOLIMA TOKOM POLICIJSKOG ČASA Ima prekršaja ne zna im se broj, on TERA PO SVOM\nPevač Darko Lazić uhvaćen je pre tri dana u automobilu sa prijateljima za vreme policijskog časa, pa je policija na licu mesta njemu i prijateljima napisala kaznu od 80.000 dinara. On je, sa dva prijatelja, bio u automobilu u okolini Šapca, kad su ih pripadnici policije zaustavili u večernjim satima, te su im na licu mesta dali kazne zbog kršenja mere policijskog časa, uvedene zbog pandemije korona virusa u svetu.\nOVAKVOG "DIVLJEG" TAKSISTU NISTE VIDELI Ne samo da nema dozvolu za taksiranje nego NEMA NI VOZAČKU\nSvakakvih “divljih” taksista smo se nagledali poslednjih godina na ulicama srpske prestonice. Od onih sa taksi dozvolama iz unutrašnjosti, preko drugih kojima su svi papiri odavno istekli, preko trećih koji su taksirali bez krovnih oznaka, registarskih tablica ili čak sa inostranim tablama!\nAKCIJA KOMUNALNE MILICIJE Taksirao "na divlje" i bez VOZAČKE DOZVOLE\nPrilikom redovne kontrole taksi prevoza, Komunalna milicija Beograda zatekla je vozilo marke "volvo" kojim je upravljao A. P. i ustanovljeno je da ne poseduje vozačku dozvolu i da nije registrovan za obavljanje taksi prevoza na teritoriji grada Beograda, saopšteno je danas iz Sekretarijata za poslove Komunalne policije.\nGrađani Srbije moći će od 1. jula putem portala e-uprave da naruče nove vozačke dozvole, koje će im poštom stizati na kućnu adresu, rekao je direktor vladine Kancelarije za IT i e-upravu Mihailo Jovanović.\nNIJE "NIKOG UBILA", ALI JE DOBILA OTKAZ Kondukterka i vozač otpušteni nakon incidenta sa "Lastinim" autobusom\nKondukterka T. A. (31) koja je u nedelju vozila "Lastin" dabl-deker autobus bez dozvole na liniji Beograd - Subotica, kao i vozač N. R. (59) koji ju je zamolio da preuzme volan, otpušteni su zbog ovog incidenta, saopštilo je saobraćajno preduzeće "Lasta".\nDa bi seo za volan putničkog vozila, Subotičanin, ukoliko već ne poseduje dozvolu za motocikl, mora da plati u proseku oko 90.000 dinara.


IslamBosna » Porodica- Princ El-Velid je pušten na slobodu\nPorodica- Princ El-Velid je pušten na slobodu\nIslamBosna.ba– Izvori iz porodice saudijskog milijardera princa El-Velida bin Telala izjavili su u subotu da je pušten na slobodu nakon dva mjeseca zatočeništva, prenosi Reuters.\nPuštanje na slobodu je došlo nekoliko sati nakon što je objavljen eksluzivni intervju Reutersa iz hotela Ritz-Carlton, u kojem je princ naveo da očekuje da će biti oslobođen od bilo kakve nepravde te da će biti pušten na slobodu u roku od nekoliko dana.\nIzvori iz porodice su kazali da je princ El-Velid oslobođen u subotu.\n“On je stigao kući”, kazao je član porodice za Reuters.\nSaudijski zvaničnici nisu odmah bili dostupni za komentar, a uslovi njegovog oslobađanja još uvijek su nepoznati.\nPrinc El-Velid je zatvoren početkom novembra u hotel Ritz-Carlton u sklopu kampanje borbe protiv korupcije koju je pokrenuo prijestolonasljednik Muhammed bin Selman.\nVlasti su, naime, pretvorile hotelske sobe u Ritz-Carltonu u privremene ćelije za saudijske milonere i milijardere. Učinjeno je to kako ih se, uprkos tome toga što su uhapšeni pod optužbama da su kriminalci i lopovi koji su izvršili cijeli niz teških kaznenih djela, poput utaje poreza i raznoraznih prevara, ipak ne bi previše ponizilo. Te da bi im se omogućio smještaj primjeren njihovim financijskim mogućnostima i materijalnom statusu.\nPrinc El-Velid je osnivač, generalni direktor i većinski vlasnik (95 % udjela) Kingdom Holding Company koja ima udjele u Twitteru i mnogim drugim kompanijama. Bin Telal ima i većinski udio u kompaniji 20th Century Fox. Među ostalim, 95-postotni je vlasnik luksuznog hotelskog lanca Four Seasons, posjeduje 47 posto dionica saudijske avio kompanije Flynas, 34 posto dionica Banque Saudi-Fransi, 16,2 posto dionica svjetskog hotelskog lanca Accor, 4,8 posto francuskog Euro Disneya, …\nU intervju za Reuters kazao je da očekuje da će preuzeti potpunu kontrolu nad Kingdom Holding bez potrebe da se odrekne imovine u ime vlade.


Vladan Vasić: Cilj nam je da se u Pirotu bolje posluje i živi, da je više zaposlenih i da standard raste - Pirot Plus Online\n14. oktobar 2019. 15:05 Privreda Pirot Plus Online\nGradonačelnik Pirota i predsednik Socijalno ekonomskog saveta, Vladan Vasić, izjavio je posle sednice da se razgovaralo o važnim temama i da je dijalog ovakve vrste veoma važan i koristan za unapređenje poslovanja i privrednog ambijenta u Pirotu.\nTigar je na putu oporavka što potvrđuje svojim poslovnim rezultatima već nekoliko godina, istakao je član SES-a i predsednik Samostalnog sindikata Tigar a.d. Slobodan Petrović. Zato je i pomoć države i dalje neophodna kao i aktivna saradnja SES-a sa nadležnim organima Srbije.\nNaredna sednica Socijalno ekonomskog saveta Pirota trebalo bi da se održi krajem novembra ili početkom decembra.


Španija: Ne otvaramo kancelariju u Prištini\nTanjug 1. juna 2021. 07:41\nMADRID – Španija ne planira da otvori kancelariju u Prištini, kako su to nedavno objavili albanski mediji, saopštilo je Ministarstvo spoljnih poslova te zemlje, ističući da je stav Madrida o nepriznavanju samoproklamovane nezavisnosti Kosova nepromenjen.\n„Stav Španije o nepriznavanju deklaracije o nezavisnosti, koju je Priština usvojila 2008. godine, nije se promenio i neće se promeniti ukoliko se to pitanje ne reši dijalogom Beograda i Prištine“, navodi se u odgovoru Ministarstva portalu Kosovo onlajn.\n„Da bismo postigli ovaj cilj imamo gospodina (šefa diplomatije EU Žozepa) Borelja, koji je veoma zainteresovan da pomogne u rešavanju sukoba i specijalnog predstavnika EU (za dijalog Beograda i Prištine) Miroslava Lajčaka, koga u potpunosti podržavamo. Spremni smo da sarađujemo, koliko god možemo u ovim naporima, jer je prioritet Španije politička stabilnost i ekonomski prosperitet Balkana“, navode iz Ministarstva spoljnih poslova Španije.\nPozivajući se na svoje diplomatske izvore u Briselu, portal tvrdi da je Španija već donela tu odluku, kao i da je bivši španski ministar spoljnih poslova Žozep Borelj, sada zadužen za spoljnu politiku EU, „odigrao ključnu ulogu u ovom koraku“.


Novi Jimny i Swift Sport debituju na salonu u Beogradu - Reklamirajte se\nNovi Suzuki Jimny biće jedna od zvezda ovogodišnjeg, 54. međunarodnog salona automobila, koji se u Beogradu održava od 22. do 31.marta. To nisu samo očekivanja, uvoznika, prodavca i servisera – kompanije Euro Sumar, jer su novu generaciju tog kompaktnog terenca zvezdom već proglasili i najrenomiraniji specijalizovani evropski i svetski medijski poslenici.\nCitiramo tek nekoliko rečenica iz jednog od najpoznatijih britanskih i evropskih specijalizovanih magazina: „Jimny je ultra-iskren, nepretenciozan protivotrov za svaki nežan crossover, vozilo s toliko iznenađenja, koliko i predvidljivost. To nije sofisticirani crossover ‘obučen u čizme’, već autentičan off-roader koji se neće kompromitovati na dobrom putu ili u gradu. Njegovi vlasnici i vozači će teško razdvojiti čistu radost od toga kako ovaj ‘razbojnik’ izgleda, od divnog osećaja dok se igra preskačući ozbiljne terenske prepreke ili dok pruža slatko zadovoljstvo dok samouvereno jezdi gradskim ulicama. Jimny svakako nije najkompletniji 4×4 koji možete kupiti, ali je nesumnjivo neustrašiv, toliko da se može proglasiti jednim od neprevaziđenih terenskih heroja.“\nIzvor fotografija: http://www.suzuki-presse.de